text:
Nyongerera imbaraga Mana ngukorere! Alice Rugerindinda
“ Nzi imirimo yawe n’urukundo rwawe, no kwizera kwawe, no kugabura kwawe, no kwihangana kwawe, n’uburyo imirimo yawe ya nyuma iruta iya mbere kuba myinshi” Ibyahishuwe 2:19
I know your deeds, your love and faith, your service and perseverance, and that you are now doing more than you did at first. Revelation 2:19
Nubwo ku murongo ukurikiyeho Imana yanababwiraga n’icyo ibagaya, ariko guhera umunsi nasomye iri jambo, iteka iyo ndigezeho ngira icyifuzo cy’uko Imana yampa imbaraga ngakorana umwete ibyayo kuburyo nzagera ku rwego yambwira ngo : Imirimo yawe ya nyuma iruta iya mbere ubwinshi.
Uzumva akenshi abantu bavuga ngo : Ngikizwa cyangwa igihe nakiraga Yesu nk’Umwami n’Umukiza wanjye navugaga ubutumwa, nkazamuka imisozi nkamanuka indi, nararirimbaga iteraniro ryose rigafashwa, narasengaga ibintu bigahinduka, nari mfite abakene umubare runaka nagaburiraga…..
Ikibabaje nuko uko iminsi igenda ishira imbaraga zigenda zishira, niba ari ukumenyera Imana, niba ari ibihe biruhije byo mu minsi y’imperuka, ariko ndinginga Imana ngo impe imbaraga mbashe gukora iby’ubutwari mu gihe cyanjye, aricyo uyu munsi.
Ijambo riri muri Yesaya 40:29: “Niyo iha intege abarambiwe, kandi utibashije imwongeremo imbaraga”! Nanjye niko ndimo kwinginga Imana
Nuko Kalebu arongera aravuga ati: “ Kandi dore Uwiteka yatumye mara iyi myaka mirongo ine n’itanu nkuko yavuze, uhereye igihe Uwiteka yabibwiriye Mose, Abisirayeli bakizerera mu butayu. None dore uyu munsi nshikije imyaka mirongo inani n’itanu. Ubu ndacyafite imbaraga nk’uko nari nzifite urya munsi “Yosuwa 14: 10-11
Ku myaka mirongo inani n’itanu , Kalebu yari agikora nk’ibyo yakoraga mu myaka mirongo ine!
Hari n’igihe umuntu yakwibaza ati ariko ubundi nakora iki?
Jyewe icyo kibazo singifite kuko ibyo gukora byo ndabibona. Hari ibigaragara hari n’ibitagaragara, ahubwo ikibazo nijye wumva ntafite imbaraga zihagije, ubundi ngatinya, ubundi nkikunda nkumva hari ibyanjye bwite nagombye kubanza gukemura ariko ndimo kwinginga Imana ngo impe imbaraga nyikorere.
“Maze abwira abigishwa be ati : “ Ibisarurwa ni byinshi ariko abasaruzi ni bake. Nuko rero mwinginge nyir’ibisarurwa, yohereze abasaruzi mu bisarurwa bye. ” Matayo 9: 37-38
Hariho n’ikintera kumva nshatse gukorera Imana , nuko nziko idakiranirwa ngo yibagirwe ibyo twakoze ikindi hari ingororano ku bakozi.
N’uburyo imirimo yawe ya nyuma iruta iya mbere kuba myinshi” Ibyahishuwe 2:19
Imana idusobanurire
Alice/agakiza.org


c: text/html

text:
Impamvu umugore ukibyara ashobora gukomeza kugaragara nk’utwite
Bamwe mu bagore babyaye usanga bafite ipfunwe ryo kubona inda zabo zikomeza kuba nini nk’abagitwite, nyamara zagombye kuba nto mu gihe umwana watumaga iba nini avutse.
Iryo pfunwe rituma bamwe bafata ingamba zo gushakisha uburyo iyo nda yagabanuka ikamera nka mbera batarabyara.
Hari abo usanga bihambiriye mu nda imyenda irimo n’iy’imbere, imikandara ndetse n’ibindi, abandi bakanga kurya no kunywa.
Nyamara Ikinyamakuru Dail Mail kigaragaza ko izo ngamba atari zimwe mu zituma iyo nda igabanuka ahubwo hari izindi zo gukurikizwa.
Kwiyongera kw’inda y’umugore bitangira agisama, ni ukuvuga ko uko umwana agenda akura guhera ku munsi wa mbere w’isamwa rye, bituma nyababyeyi (uterus) igenda yaguka kugira ngo umwana abone aho yisanzurira muri iyo mikurire ye.
Ikinyamakuru Dail Mail kigaragaza ko nyababyeyi y’umubyeyi umaze kubyara idahita isubirana ako kanya nkuko bamwe bakeka ko ari umubiri uba wakwedutse ushobora kongera kwisubiranya ako kanya.
Iki kinyamakuru kivuga ko nyababyeyi iba yaragutse igenda isubira uko yari imeze buhoro buhoro, nkuko no kwaguka bitabaye umunsi umwe.
Ishami rya Loni ryita ku buzima, OMS rigaragaza ko kugira ngo inda y’umugore umaze kubyara izongere isubirane neza bitwara hagati y’ibyumweru bitandatu n’ibyumweru umunani, nubwo hari nabo bifata amezi atandatu kubera imiterere y’abantu itandukanye.
OMS rigaragaza ko kuba umugore yasubira uko yari ateye mbere atari yatwita ngo biterwa n’imyaka ye, ubunini bw’umwana yari atwite , ibiro yapimaga mbere yo gusama ,imirire yagize n’uburyo yitwaye igihe yari atwite .
Iyo nda ariko ishobora kugabanuka mbere y’amezi atandatu, cyane ku bagore bakora imyitozo ngororangingo batwite, bakarya kuri gahunda kandi na nyuma yo kubyara bakonsa abana babo uko bikwiriye.
SRC:IGIHE

robotstxt: allowed

filter: keep


text:
Kuvukira mu bukene si ikosa, ikosa ni ukubusaziramo. Itandukaniro riri hagati y’abakire n’abakene si uko hari bamwe baremanywe amahirwe yo gukira, abandi bakaremerwa gukena, ahubwo itandukaniro riri mu myumvire.
Abakire biyumvisha ko gukira bishoboka, kandi koko bakabigeraho. Igitabo "Ubukire mu biganza byawe" cyanditsw emu Kinyarwanda, cyerekana kikanasobanura neza ko gukira bishoboka, kandi amahirwe abakire bafite nawe uyafite, uko waba uri kose.
Kwihutira gukora iby’abakire bakora, ntibyakugira umukire ; ahubwo kugira imyumvire nk’iyabo nibyo byakugira umukire. Gukira si amahirwe ya bamwe, ahubwo ni ubushake.
Ahari ubushake uburyo buraboneka, kandi "Gushaka ni ugushobora". Hari ibintu byinshi watangira gukora bikagukura mu bukene. Fata umwanzuro utangire, kandi kudafata umwanzuro wo gutangira ubwabyo ni amahitamo.
Mu gusoma igitabo "Ubukire mu biganza byawe, usobanukirwa amakosa menshi bamwe bagwamo mu gihe bihangira imirimo, bityo ukaba wayirinda. Unagaragarizwa kandi inzira nyinshi wanyuramo kugira ngo ukore "Business", ubucuruzi bwawe bugatera imbere, n’uko wabasha guhangana n’inzitizi uhura nazo mu bucuruzi bwawe udacits eintege, ahubwo ugakomeza.
Muri iki gitabo umenyeraho ko gukira bidasaba igishoro gihanitse, kandi ko gukira bitagomba kuba uri umunyamahirwe w’igitangaza, ahubwo bisaba ubushake.
Aba banditsi bagaragaza ko igishoro kitagomba buri gihe kuba gihanitse, ahubwo iyo umuntu asobanukiwe neza n’icyo agomba gukora, ashobora no guhera kuri duke akazigeza kuri byinshi.
Iki gitabo cyanditswe mu Kinyarwanda ngo kigere kandi gifashe benshi, kinashyirwa ku giciro gito (3000 Frw) ngo amikoro atagira uwo abera inzitizi kandi mu by’ukuri ashaka gutera intambwe igana ku bukire mu biganza bye, nk’uko inyito yacyo iri.
Eng Manasseh Musonera umuyobozi wa “Tangira Ltd” yatangarije IGIHE ko mu mahugurwa bamaze gutanga hirya no hino mu byaro cyane cyane mu bakorana na za SACCO ku mirenge, bashimye uburyo abakurikiye amasomo n’impanuro bahawe bakomeje gutera imbere mu buryo bwihuse.
Yongeyeho ko badatanga amahugurwa gusa cyangwa ngo bahe umuntu igitabo birangirire aho, ko ahubwo banafasha ababikeneye gukora imishinga (Business plan) ijyanye n’ibisabwa mu mabanki ngo ibe yaterwa inkunga.
Avuga kuri iki gitabo : “Ubukire mu biganza byawe”, umwe muri ba Rwiyemezamirimo bakomeye mu Rwanda Professeur Dr Rwigamba Balinda yagize ati: “Ni igitekerezo cy’inyamibwa kuko kwihangira imirimo ari cyo gisubizo cy’iterambere igihugu gikeneye”.
Amwe mu masomo atangwa muri iki gitabo harimo gukuraho urujijo ku bibwira ko hakira gusa uwavukiye mu muryango ukungahaye, bagasobanura icyo gukira bisaba, uko umuntu yatangira ubucuruzi, uko yakwirinda kugushwa n’abamuca intege, uburyo yabonamo igishoro, uko yateza imbere ubucuruzi bwe, n’ibindi byinshi binyuranye.
Akomeza avuga ko intego bafite ari uko nibura bahugura Abanyarwanda benshi bashoboka ku bijyanye no kwihangira imirimo no gukora ubucuruzi ku buryo nibura buri mwaka Abanyarwanda ibihumbi Magana abiri bajya bagira ubumenyi buhagije bwatuma batinyuka gutangira kwikorera bagamije gusezerera ubukene.
NTWALI John Williams
[email protected]


text:
Umusaruro w’amafi uzava kuri toni 17,000 ugere ku 25,000 muri 2013 - PAIGELAC
Inzobere zo muri Minisiteri y’Ubuhinzi n’Ubworozi, zirasaba abashoramari gushora imari mu korora amafi kuko bwazabateza imbere mu gihe kizaza kandi na Leta igashyigikira ubwo bworozi kugira ngo bubashe gutera imbere.
Inkuru ya the New Times igaragaza ko Umuyobozi ushinze ubworozi bw’amafi mu Rwanda mu mushinga wa Minisiteri y’Ubuhinzi n’Ubworozi PAIGELAC, Dr. Wilson Rutaganira, yabwiye itangazamakuru ko umusaruro n’amasoko y’amafi bizaba byiyongereye cyane mu minsi mike iri imbere.
Ibi yavuze (...)
Inzobere zo muri Minisiteri y’Ubuhinzi n’Ubworozi, zirasaba abashoramari gushora imari mu korora amafi kuko bwazabateza imbere mu gihe kizaza kandi na Leta igashyigikira ubwo bworozi kugira ngo bubashe gutera imbere.
Inkuru ya the New Times igaragaza ko Umuyobozi ushinze ubworozi bw’amafi mu Rwanda mu mushinga wa Minisiteri y’Ubuhinzi n’Ubworozi PAIGELAC, Dr. Wilson Rutaganira, yabwiye itangazamakuru ko umusaruro n’amasoko y’amafi bizaba byiyongereye cyane mu minsi mike iri imbere.
Ibi yavuze ko bizagerwaho ku bufatanye n’abikorera, aho yagize ati “Abikorera ku giti cyabo bakwiriye kwiyumva muri iyi gahunda, icyakora Leta [na yo] igomba kubaba hafi ikabagira inama.”
Minisiteri y’Ubuhinzi n’Ubworozi kandi itangaza ko kuva hashyirwaho PAIGELAC umusaruro w’amafi wavuye kuri toni 7,000 zo mu mwaka wa 2006, ukagera kuri toni 17,000 zo mu mwaka wa 2012.
Umushinga PAIGELAC washyizweho binyuze mu nkunga ya Bnki Nyafurika Itsura Amajyabere BAD, mu rwego rwo guteza imbere uburobyi mu Rwanda.
Bimwe mu byo uyu mushinga wibandaho ni uguhugura aborozi b’amafi, ndetse no kubaka ingomero zo kororeramo.
Minisiteri y’Ubuhinzi n’Ubworozi ivuga ko iteganya kuzagera kuri toni 25,000 z’umusaruro w’amafi mu mwaka wa 2013, ikaba inateganya kugera kuri toni zirenga 120,000 mu mwaka wa 2020.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Umushumba mukuru w’itorero Foursquare Gospel Bishop Dr Fidele Masengo yatanze ubutumwa bukebura abakwirakwiza amakuru y’ibihuha, rimwe na rimwe anasenya itorero rya Kristo. Bishop Masengo abinyujije ku rukuta rwe rwa Facebook n’ahantu hatandukanye asanzwe anyuza ijambo ry’Imana buri munsi, mu gitondo cyo kuri uyu wa kabiri tariki 2 Mutarama 2016, nibwo yagaragaje akababaro atewe n’abantu ndetse n’abakristo bagira umwete wo gukwirakwiza amakuru mabi y’abantu, ariko ibyinshi byiza bakora ntibyitabweho.
Yavuze ko inkuru nk’izi akenshi ziba zigamije gusebanya kandi zitarimo urukundo. Ibi Masengo abitangaje nyuma y’iminsi mike mu bitangazamakuru bitandukanye hakwirakwizwa amakuru y’abakozi b’Imana batandukanye, yibanda cyane ku ntege nke zabo no kugaragaza ibyaha bakora. Masengo asanga ikibabaje ari uko usanga hari nubwo ibi bikorwa n’abakristo.
Yifashishije ijambo ry’Imana riboneka mu gitabo cyo Kuva 23:1 - "Niwumva inkuru y’impuha ntukayamamaze (...)", yakebuye bene aba bantu bose, ahubwo asaba buri wese gusenga.
Yagize ati ’’Maze iminsi mbona hari inyandiko zitirirwa ziherekanwa kuri what’s up Rwanda Revenue, izititirwa RURA, izisebya abantu barimo n’abakozi b’Imana, abayobozi bo mu nzego za Leta, etc. Byageze aho nibaza ku ruhare rw’umukristo mu gusakaza amakuru. Nibajije no kuri zimwe mu nyandiko ziva ku banyamwuga bamamaza inkuru z’ubutumwa bwiza aho usanga zitanga amakuru asa n’asenya ubutumwa bwiza.’’
Akomeza agira ati ’’maze gusoma iki cyanditswe nizemo ibintu byinshi birimo cyane ko buri mukristo yirinda kuba umwe mu bamamaza amakuru y’ibihuha.’’
Ati ’’Ibi byanyibukije uburyo umunyabwenge Socrate yitwaraga mu gihe yabwirwaga amakuru areba umuntu runaka.’’
Yabazaga uyavuze ibibazo bitatu (Les trois passoires) bikurikira:
1) Amakuru umbwira kuri mugenzi wanjye ni amakuru y’ukuri? Bivuga ngo wayahagararaho? Wayasuzumye usanga ariyo? Wacukumbuye? Watohoje? Ni kangahe dutanga amakuru tutasuzunye?
2) Ni amakuru meza? Amakuru ashobora kuba ari ay’ukuri ariko atavuga umuntu neza. Muri icyo gihe siyo umukristo yakwihutira kwamamaza. Abantu bafite ibyiza byinshi bakora. Kuvuga ibibi bike tubaziho si umucyo w’abakristo.
3) Ni amakuru afitiye uyumva umumaro? Ni aya ngombwa? Amakuru ashobora kuba ari ay’ukuri, yewe ari na meza ariko uyabwirwa atamureba. Noneho ikibabaje ni uko umuntu avuga amakuru atari ay’ukuri, mabi kandi atari ngombwa gusakazwa. Urugero: imibanire mibi hagati y’abashakanye. Ni amakuru bigoye gucukumbura, atari meza kd atareba abandi uretse ba nyiribwite. Kuyashyira ku mbuga si umuco wa gikristo.
Masengo avuga kuri ubu hari ingo zisenywa n’amakuru atangazwa Ati ’’Ingo nyinshi zasenywe n’abantu kubera amashyari, abayobozi benshi bazira abakuririza inkuru zabo. Bakristo twisuzume. Ayo makuru abaye akureba ni uko wayavuga?’’
Mu butumwa bwe Bishop Masengo asoza asaba buri wese usoma iyi nkuru gufatanya nawe gusengera umwuka uriho wo kwamamaza inkuru yita ko zisenya abantu, zikanabasebya kuko zitarimo urukundo.


text:
IMWE MU NTAMBWE ZO GUKIRA INTIMBA - Pastor Kazura B. Jules
Hariho igihe umuntu ashobora kubwira undi ati «Ibyakubabaje ndabyumva, kandi rwose birakomeye.» Ibyo ni byiza, ariko se koko birashoboka neza kumva umuntu umubabaro afite mu mutima, nk’uko we abyumva ? icyakora ni byiza kumutega amatwi, no kumwegera ufite umugambi wo kumufasha, ariko burya Imana niyo ifite ubushobozi bwo kumenya neza imitima, kuko ariyo yaremye umuntu.
Hari ubwo wagerageza kumva umuntu kuko waciye mu mibabaro isa niyo yaciyemo,ukaba wamwumva kandi ukaba wamufasha nabyo ni byiza ni ubutwari, ariko se wabona hehe umuntu waciye mu bibazo abari mw’isi bose baciyemo ngo tuvuge ko yabasha kubafasha bose ?
Uwo niwe nshaka kukubwira,kuko burya abantu baravuka abababyaye bakabarera, bakabakorera ibyiza bifuza ko batera imbere, bakazagira icyo bimarira wenda bakazakimarira n’abandi, nuwavutse nawe akenshi mu b’umuntu, aba yifuza gutera imbere, afite byinshi areba imbere, wenda ashobora kugira umutima mwiza akaba yagira uwo afasha, ariko ntabishyira mu mpamvu ze zo kuba yaravutse, hariho umuntu rero wavutse, kuvuka kwe gufite intego yo kwikorere ibyaha, imibabaro, n’intimba by’abantu, kandi yabigezeho.
Imana ibonye ko ibibazo isi ifite kandi byinshi byazanywe n’icyaha, birumvikana ko aho icyaha kiri habaho n’ingaruka n’ingorane nyinshi ziterwa nacyo. Imana isanga yo yonyine ubwayo ariyo ishobora kugoboka, igakiza ibyaha by’abantu kandi igahumuriza imitima yabo, noneho itanga umwana wayo, yambara ishusho y’umuntu, aza kubana n’abantu, Bibiliya ibivuga itya « uwo nubwo yabanje kugira kamere y’Imana ntiyigeze yibwira ko guhwana n’Imana ari ikintu cyo kugundirwa,ahubwo yaretse ibye byose ahinduka nk’umuntu, ndetse afata kamere y’inkoreragahato, yabonetse ameze nk’umuntu, yicisha bugufi arumvira, ndetse ntiyanga no gupfa urupfu rwo k’umusaraba Abafilipi2 :6-8).
Uwo yitwa Yesu, kandi abahanuzi bamaze kubona ibyago, imibabaro. n’ibindi bibazo biri mw’isi. Imana yabakoreyemo kugirango bamenyeshe abantu ko hariho ushobora kubafasha niyo mpamvu Yesaya yahanuye ati « ni ukuri intimba zacu nizo yishyizeho, imibabaro yacu niyo yikoreye, (yesaya 53 ;4).
Yabaye umuntu kugirango abone uko atabara, akize, kandi ahumurize abantu, dore uko Ijambo ry’Imana rimuvuga « kubera iyo mpamvu yagombaga guhinduka akamera nk’abavandimwe be(abantu), kuburyo bwose, kugiragno abe umutambyi mukuru udahemuka kandi ugira imbabazi, ahagararire abantu imbere y’Imana » hakongera ngo « kuko ubwo yabanje kugeragezwa ubwe abasha gutabara abageragezwa bose » abaheburayo 2 :17-18
Yesu yaciye mu mibabaro myinshi y’uburyo bwose niwe wenyine mu buryo buhagije washobora gufasha no guhumuriza umutima w’umuntu byuzuye.
Nawe ubwo yazaga mwisi yaravuze ati « yemwe abarushye n’abaremerewe muze munsange ndabaruhura » matayo 28 ;11.
Abanditsi b’ijambo ry’imana bamuvuzeho byinshi, urugero « ibibahagarika umutima byose mubimwegurire kuko abitaho » 1 petero 5 :7
Abamuvuzeho ibyo byose bari bafite impamvu kuko bazi ibyo yababajwe ku bwacu :
1. GUHANWA N’INCUTI (Mariko 14 :50 ; 70)
Yesu ubwo yatangiraga inzira y’umubabaro, abigishwa be bose baramutaye buri wese akiza amagara ye, birababaza guhanwa nabagombaga kukuba bugufi, incuti ye ya bugufi witwa Petero yamwihakanye gatatu, ariko bibaho Yesu arabizi ashobora guhumuriza uwo byabayeho wese nuri kubicamo muri iyi minsi wese.
2. YESU YAGAMBANIWE KANDI AGIRIRWA NABI NABO YAGIRIYE NEZA
(Mariko 15 :9-14)
Yuda yagaburiraga hamwe nabo yakirije abarwayi akabazurira ababo bapfuye nibo bahindukiye baramugamabanira,abandi bavugira kumugaragaro ngo nabambwe. ibi hari benshi byabayeho kandi bikibaho , Yesu yarabikorewe abasha kukumva rero.
3. YARAKUBISWE BIRENZE (Luka 22 :63),
Yakubiswe inkoni zidasanzwe umuntu atabara, akubitwa n’abasimburana uko umwe arushye, ibiboko birimo utwuma ngo bimureme inguma zikomeye,ibi Yesu ashobora kubyumva neza cyane.uwo byabayeho nuwo byabaho wese atabaze hari uwamwumva, Yesu agutegeye amatwi hamagara.
4. GUSHINYAGURIRWA BIRENZE ( Yohani19 :1-5)(Mariko15 :19)
Yesu yambitswe ikamba ry’amahwa bamuvugiraho ngo ni iry’ubwami, bamucira mu maso abahisi n’abagenzi, barimo n’abana. Yahawe inkoni y’urubingo ngo ni inkoni y’ubwami ariko ukubitwa inshyi ngo n’afindure umukubise, byose bibera ku karubanda, yarababaye abasha kumva no guhumuriza abababaye bose, n’abakibabazwa bose.
5. YARENGANIJWE N’ABAGOMBAGA KUMURENGERERA (Yohani 19 :4-16)
Yesu yajyanywe ku bakuru b’idini bagombye kumwumva, ahubwo aba aribo bamutanga, yarezwe ibinyoma maze Leta y’i Roma yagombaga kumva urubanza rwe ntiyaruca ahubwo pilato nk’umutegetsi aho kugirango ace urw’ukuri yanga kwiteranya na rubanda, aramutanga ngo bamwice. Uwo byabayeho cyangwa uwo byazabaho, amenye ko Yesu abizi byose abasha guhumuriza umwisunze.
6. KWAMBURWA IBYAWE. (Luka 23 :34)
Imyenda ye barayimwambuye barayifindira barayirwanira, bamwambika ibikojeje isoni.
7. KUBESHYERWA. (Matayo 26 :3- 5 ; 59-60) (Luka 23 :2-5)
Kugirango Yesu yicwe, umugambi waracuzwe neza, ibinyoma bihabwa intebe, nabo kubihamya barashakwa, n’amajwi yo kubyogeza aba menshi. Ibi bitera agahinda kubeshyerwa kandi udafite uko wakwiregura, Yesu yaricecekeye ariko umubabaro n’agahinda gaterwa nabyo arakumva neza. Ese ii byakubayeho, cyangwa se byaba biri kukubaho ukaba utekereza ko ntawakumva agahinda kawe, arahari yarabikorewe afite gutabara no guhumuriza ubicamo wese.
8. KWAMBIKWA UBUSA (Mariko15 :24)
Umwami Yesu yabambwe ari nk’uwambaye ubusa ibyo byari uguteshwa agaciro mu buryo bwa nyuma, maze amanikwa atyo k’umugaragaro, aho abahisi n’abagenzi bamurebaga bakamwitegereza, ibi nabyo byabaye kuri benshi, kandi kuko turi mw’isi y’icyaha byaba no kubandi mu buryo butandukanye, n’ibindi byinshi ntavuze, ariko nagirango nkwereke ko hariho uwumva ibyawe neza kandi afite imbaraga zo kugutabara no kuguhumuriza.
Iyo Yesu avuze ati « muze aho ndi ndabaruhura ni nko kuvuga ngo mfite ibyo nabaguranira mwemeye kumpa ibyo byose byabababaje,
BYAKORWA BITE RERO?
1. Mu buryo bwo gusenga, (Zaburi 40 :1-3)
Bwira Yesu n’ijwi ryawe umubwire ibyakubayeho byose, cyangwa ibiri kukubaho byose, nibiba ngombwa kurira urire kuko ni umutima wawe ashaka kandi agufitiye impuhwe. Ba nka wa muririmbyi wavuze ati
« iyo urushye iyo uremerewe, bibwire yesu, bibwire yesu,iyo ukumbuye abakunzi bawe, byose ubimuganyire.bibwire yesu bibwire yesu niwe nshuti ihebuje nta wundi wabona umeze nkawe byose ubimuganyire. »
2. Kubabarira (Luka 17 :4)
Iri jambo ryamennye wino nyishi kandi riracyakomeza, ariko ntawavuga ubutumwa bwiza ngo aryirengagize, kuko muri ryo hahishemo ibanga riduhesha kwitwa abana b’Imana, ibyo twaheshejwe no Kwizera Yesu Kirisitu, tukihana ibyaha maze tukababarirwa. Ubwo twababariwe rero natwe dushobora kubabarira, ntibyoroshye nta nubwo tubikora kuko tubishoboye tubikora kuko tubishobozwa na Kirisitu uduha imbaraga kandi tukabikoreshwa no kumwumvira nk’ikimenyesto ndetse n’igitambo cyo gushima kuko natwe twababariwe.
Yesu yigisha abigishwa be gusenga hari amagambo yababwiye yo gushyira mu isengesho agira ati « utubabarire ibicumuro byacu nkuko natwe tubabarira abaducumuyeho » Matayo 6 :12. Mu kwizera, atura ko ububariye, ibisigaye Umwuka azagufasha kuko Yesu azi neza uburemere bwabyo. Yesu mu gihe cyo gupfa, nubwo yagiriwe nabi bikabije kandi nta cyaha yakoze, yagize ati « Data ubababarire kuko batazi icyo bakora » (Luka 23 :34)
3. Gusaba imbabazi (Matayo5 :23)
Iri naryo ni irindi jambo ridashobora kwirengagizwa mu ivugabutumwa ryose ry’ukuri, kuko Imana ari iyera, uyegera wese nawe akwiye kuba uwera. Hariho abakora ibyaha barangiza bagahatira abandi kubababarira kandi bo badashaka gusaba imbabazi, uwakoze icyaha wese aba agomba kugisabira imbabazi ariko na none mu gihe umuntu yankoreye icyaha ntashake no kunsaba imbabazi, ntiyarakwiye gufata ubuzima bwanjye ho ingwate, ngomba kwibohora ngakomeza ubuzima.
Nk’umwana w’Imana rero ariko ufite intege nke za kamere y’abantu, hari ubwo umuntu ababara maze mu mubabaro nawe agakoramo ibintu bitanejeje Imana, yaba mu magambo, mu bitekerezo ndetse no mu bikorwa. Umuntu wese ukeneye kubohoka asabwa kwisuzuma maze yakibonamo ikibi n’inzira z’ibibi, agaca bugufi agasaba Imana imbabazi kuko aho niho ubutwari bw’abana b’Imana buhishe, nuko twemera ko turi abantu, Imana ikaba Imana, maze mu kuyubaha kwacu niho haturuka no kubohoka kwacu.
4. Gusaba imana kukuguranira isimbuza ibyiza ibibi byakubayeho cyangwa bikubaho.
Yesu mu kubambwa k’umusaraba ntiyazize ibyaha bye ahubwo ni iby’abari mw’isi. Mu kumwizera hari imirimo Yesu yasigiwe amavuta kugirango ayikorere abamwakiye nk’umwami n’umukiza wabo. tuyisanga muri Yesaya 63 :1-4 aho rero tuhabona ko yaje no kuguranira abantu akabaha.
Imbabazi mu cyimbo cy’umutima ubacira urubanza
Gukira, komorwa no kugarurirwa umunezero mu cyimbo cy’umubabaro utewe n’ibyakubayeho
Umugisha mu cyimbo cy’umuvumo
Ibyiringiro mu cyimbo cy’ubwihebe
Inshuti n’umuryango mu cyimbo cy’ubwigunjye
Ishema n’icyubahiro mu cyimbo cy’ipfunwe, ikimwaro isoni no kwisuzugura
Kwemerwa, kwiyakira no kwakirwa mu cyimbo cyo kwangwa no gutabwa.
5. Saba Imana inakwibutse ibyaba byarabaye byibuze byerekana gutabara kwayo, (Yeremiya 29 :11)
Kuba uriho ni ikimenyetso cy’ibyiza bizaza, ibyo byagombye kukurema umutima ndetse no mu gihe cy’akaga, ibyo n’ibimenyetso by’ibyiza Imana iteganya kukugirira no minsi iri imbere, niyo mpamvu ibibi bitaguhitanye burundu, n’imigambo yose yacuriwe kukugirira nabi ikaba itaragukuyemo umwuka, si k’ubw’ amaboko cyangwa se kubw’imbaraga ahubwo nuko ubuntu bw’Imana bwakurinze kuko Imana igufiteho umugambo urenze kure ibyo wakwibwira n’ibyo utekereza. haracyari ibyiringiro rero.
6. Shima (Efeso 5 :20)
Hari ubwo umuntu yuzura intimba, gushima bikajya kure ndetse no kubona ikiza bikamuba kure, ariko kimwe mu bihesha umuntu kubohoka harimo no gushima kuri bimwe naho wenda watekereza ko ari bike ariko uko ujyenda wiga kubishimira Imana ndetse no gushimira bagenzi bawe, umutima ugenda ubonekamo umucyo.
« Hamagara hari uwakumva, hamagara Yesu agutegeye amatwi hamagara »


text:
Gakenke: Kumenya akamaro ko kuzigama byatumye barushaho kwiteza imbere
Abatuye mu Karere ka Gakenke baratangaza ko kumenya akamaro ko kwizigamira byatumye barushaho kwiteza imbere kuko hari byinshi bagezeho babikesha kwizigamira Mbere ngo abaturage ntiboroherwaga n’ibikorwa byo kwiteza imbere kuko amafaranga babonaga bayakoreshaga nabi mu bintu bitababifitiye akamaro ntibiborohere kugira icyo bageraho. Abaturage bavuga ko mbere bari bazi ko umuntu ubitsa ari wa wundi w’umukire kuko ariwe ubafite amafaranga menshi... Read More
Gisagara: Kwegerezwa Sacco byatumye batagisesagura
Abatuye umurenge wa Kigembe bavuga ko kuzanirwa Sacco byatumye batera imbere kuko batagisesagura amafaranga babona, ahubwo akaba asigaye akorwamo imishinga. Kuri ubu mu murenge wa Kigembe mu karere ka Gisagara, hakorera imishiga itandukanye iha imirimo umubare munini w’abaturage, irimo iya MINAGRI ishinzwe kwita ku bishanga, VUP, FONERWA n’indi. Kugira iyi mishinga mu murenge wa Kigembe byatumye abaturage benshi babasha kubona akazi kabahemba,... Read More
Ngororero: SACCO Matyazo yahize izindi mu gukora neza
Habiyakare avuga ko ibanga ari ugukorana neza n’abaturage Mu isuzuma ryakozwe na RCA muri SACCOs mu karere ka Ngororero, sacco Matyazo niyo ihiga izindi mu gutanga serivisi nziza. Buri mwaka ikigo cy’igihugu gishinzwe amakoperative gikora ubugenzuzi mu mikorere y’amakoperative. Mu bugenzuzi bwakozwe muri za sacco zo mu karere ka Ngororero mu mwaka wa 2014-2015, koperative yo mu murenge wa Matyazo nito yakomeje guhiga izindi mu mikorere myiza. Viyo... Read More
Ngororero : SACCO zatumye abakora mu birombe bazigama
Umuyobozi w’akarere ka Ngororero Ruboneza Gedeon avuga ko nyuma y’aho buri murenge uboneye SACCO, abakora mu mabuye y’agaciro bamenye kuzigama. Mbere y’uko sacco zikwirakwizwa mu mirenge, ngo wasangaga abaturage benshi bakora mu mirimo y’ubucukuzi bw’amabuye y’agaciro badatera imbere kuko bahemberwaga mu ntoki maze amafaranga bakayapfusha ubusa. Hakizimana innocent ukorera mu gace ka Gatumba, avuga ko mbere yinubiraga ubucukuzi bukorerwa... Read More
Gakenke; Residents embrace saving culture
Residents of Gakenke sector in Gakenke district have embraced the saving culture, responding to a call by the local authorities; banks and small financial institutions operating in the area. This comes following the increase in the number of SACCOs and banks that operate in Gakenke district. Commenting on the importance of saving, Devota Mukamusoni, a resident of Rusagara cell reveals that saving has improved the social and economic standards of... Read More
Macuba: Abatarayoboka SACCO barashishikarizwa kuyigana
Abaturage bo mu murenge wa Macuba mu karere ka Nyamasheke bataratangira gukorana na Koperative Umurenge SACCO barashishikarizwa kuyigana kugira ngo babashe kwiteza imbere, ngo kuko abayigannye mbere bamaze kwigeza ku ntambwe ishimishije. Ubu butumwa bwatanzwe n’Umuyobozi w’akarere ka Nyamasheke, Habyarimana Jean Baptiste ubwo kuri uyu wa Mbere, tariki ya 12/08/2013 yifatanyaga n’abanyamuryango ba Koperative Umurenge SACCO ya Macuba (Amizero-... Read More


text:
Mwemerere agukure muri iryo curaburindi
Birababaje kandi binatera agahinda cyane, gusanga hari umuntu Satani yashyize mu kazitiro ko kwiheba no kwiciraho iteka, akibwira mu mutima we yamaze kurenga igipimo cy’imbabazi.
Hari abo usanga kenshi na kenshi batinya no guhinguka imbere y’Imana ngo bihane bitewe no gutekereza uko bigeze kuyikorera uko babanaga nayo, cyangwa se kuba batarigeze banayimenya na gato, nyamara byari bikwiye ko ugarukira Imana kuko ni wowe itegereje ngo ibashe kukubabarira.
Ijambo ry’Imana rigera ku bwoko bwayo rigira riti : “Genda wamamaze aya magambo uhereye ikasikazi uvuge uti : “Garuka wa musubiranyuma we Isilayeli” ni ko Uwiteka avuga. Sinzakurebana igitsure kuko ndi umunyembabazi. Niko Uwiteka avuga. Sinzakomeza kurakara iteka. Icyo nshaka ni kimwe ko wemera ibyaha byawe, ibyo wacumuye ku Uwiteka Imana yawe, wayobereje inzira zawe ku mana z’abanyamahanga munsi y’igiti cyose gitoshye, kandi ntiwumviye ijwi ryanjye. Niko Uwiteka avuga”.
Nk’uko bikunze kugaragara zimwe mu ntwaro Satani akoresha mu gusenya umubano mwiza hagati y’Imana n’abantu, harimo intwaro yo kwihebesha abantu bakumva ko niba baratandukiriye bagakora icyaha runaka, birangiye nta kundi kubabarirwa.
Ariko twibuke ijambo ry’Imana muri Yohana 11:25 “Ninjye kuzuka n’ubugingo unyizera wese ntazapfa iteka ryose”. Kandi ibyahishuwe 22:14 hagira hati :“hahirwa abamesera ibishura byabo kugirango bemererwe kwegera cya giti cy’ubugingo kandi banyure mu irembo binjire muri rwa rurembo.
Na none Yesaya 1:18 “Naho ibyaha byacu byatukura tuku tuku nk’umuhemba Imana irabyeza bigasa na sheregi ndetse bikera nk’ubwoya bw’intama”.
Mu by’ukuri kurimbuka birashoboka mugihe umuntu yanze kwemera imbabazi, ariko na none birashoboka cyane kwezwa no kubabarirwa ku wemeye agaca bugufi akabwira yesu ati ndaje mwami nyakira, kuko niwe wivugiye ati ninjye nzira n’ukuri n’ubugingo ntawe uzajya kwa data ntamujyanye (Yohana 11:25).
Nta mpamvu yo kwemerera Satani ngo akubeshye ahubwo mwemerere none dore ahagaze ku rugi rw’umutima wawe arakomanga numwemerera ugakingura arinjira ahindure amateka y’ubuzima bwawe :
Ahari kwiheba urasigarana Amahoro kuko we atanga arenze ayo ab’isi batanga.
Ahari agahinda Yesu araguha umunezero udashira
Ahari gucirwaho iteka araguha ubugingo
Ahari amarira araguha umunezero
Niwe karuhura aruhura abarushye n’abaremerewe kdi niwe zina ryonyine twahawe ryo gukirizwamo, umwizere arakugirira ibambe, maze nawe izina ryawe ryandikwe mu gitabo cy’ubugingo, uhabwe ubwishingizi budashira buguhesha kuzabana n’Imana data wa twese mu bwami bwayo.
Ernest Rutagungira


text:
Umusalaba wa Yesu Kristo.
Abagalatia 6:14 « Ariko jyeweho sinkirata ikindi keretse Umusaraba w’Umwami wacu YESU KRISTO wateye ko iby’isi bimbera nk’ibibambwe, nanjye nkabera iby’isi nk’ubambwe ».
Mu gitabo cy’Ibyakozwe n’Intumwa 7:54-60 hatubwira iby’urupfu rwa Sitefano wazize kwizera Yesu Kristo no kumuhamya ; niho hambere tubona inkuru z’umusore witwa Sauli ariwe nyuma waje kwitwa Paulo. Biboneka neza ko nawe yari muri icyo gitero cyahitanye uwo mukiranutsi Sitefano ; cyane bigaragara ahanditswe ngo :« …Abagabo bamushinje bashyira imyenda yabo ku birenge by’umusore witwa Sauli ». Umur.wa 58.
« ….Nuko Sauli nawe ashima ko yicwa ». Umur.wa 60.Automatic word wrap
Ibyak.8:3 hatwereka neza uburyo Sauli uwo yakomeje guca igikuba mu Itorero. Handitwe ngo : « Ariko Sauli we akomeza guca igikuba mu Itorero no kuryonona cyane akinjira mu mazu yose agafata abagabo n’abagore, akabakurubanira munzu y’imbohe ».
Ibyak.9:1-9 Naho tubona yarakomeje gukangisha abigishwa b’Umwami Yesu ko bicwa, ndetse ajya ku mutambyi mukuru amusaba inzandiko zimuhesha uburenganzira bwo kugirira nabi abanyetorero. Akiri muri ibyo rero Yesu Kristo amutungurira mu nzira ajya I Damasiko yikubita hasi na za nzandiko yahawe n’abakuru, yumva ijwi ry’Ubasumba bose, Umutambyi Mukuru ukwiriye iryo zina ariwe Yesu Kristo ati : « …Sauli, Sauli undenganiriza iki ? Aramusubiza ati uri nde, Mwami ? Nawe ati:Ndi Yesu uwo urenganya. Imir.5-6. Sauli yahagurutse aho ari impumyi atareba bamurandata bamujyana I Damasiko, asenga amasengesho y’iminsi itatu atari yateganije, atarya atanywa. Imir.ya 8-9. Bamwe bavuga ko muri iriya minsi 3 yamaze asenga Imana, aribwo Yesu yamwigishije byinshi kandi mu nyigisho yamwigishije n’ibyo yamuhishuriye amumenyesha Umusaraba we ko ariwo agomba kwirata gusa, ntiyirate ubwoko bwe, umuryango we, ubutunzi, icyubahiro n’ibindi…kuko ibyo byose yari afite ntacyo byari bimumariye. Mu nzira ajya I Damasiko ahuye na Yesu, byose yabigwanye hasi. Mu rwandiko yandikiye Abafilipi 3:7-10 aravuga ati : Nyamara ibyari indamu yanjye nabitekereje ko ari igihombo ku bwa Kristo, ndetse n’ibintu byose mbitekereza ko ari igihombo kubw’ubutunzi butagira akagero, ari bwo kumenya Kristo Yesu. Kubw’uwo nahombye ibyanjye byose, ndetse mbitekereza ko ari igihombo kubw’Ubutunzi butagira akagero ari bwo kumenya Kristo Yesu…
HARI IMPAMVU EBYIRI ZITUMA YIRATA UMUSARABA WA YESU KRISTO. Automatic word wrap
Gal.6:14
1. Umusaraba wa Yesu Kristo watumye iby’isi bimubera nk’ibibambwe. Bisobanuye ko iby’isi bitari bikimutwaye umutima, mbese mu yindi mvugo, sibyo byari bifashe umwanya wa mbere muri we. Muri ya minsi itatu twabonye yamaze asenga yigishwa n’Imana iby’Umusaraba wa Yesu Krsito, yasobanukiwe atyo ko iby’isi bidakwiye kumurangaza no kumubuza gukiranukira Imana no kuyikorera, ndetse igihe kizagera nawe akabisiga nk’uko abamubanjirije babisize. Niyo mpamvu yandikiye Abakolosayi 3:1-4 ati : « Nuko rero niba mwarazuranywe na Kristo, mujye mushaka ibiri hejuru aho Kristo ari, yicaye iburyo bw’Imana. Mujye muhoza umutima ku biri hejuru atari ku biri mu isi, kuko mwapfuye kandi ubugingo bwanyu bukaba bwarahishanywe na Kristo mu Mana. Kandi ubwo Kristo ariwe Bugingo bwacu azerekanwa, namwe muzaherako mwerekanwe na we muri mu bwiza ».
2. Umusaraba wa Yesu Kristo watumye abera iby’isi nk’ubambwe. Hari imvugo ikinze gukoreshwa abantu bavuga ku Gakiza nyakuri ngo : Umuntu yageze ku Musaraba. Kugera ku Musaraba, ni ukwemera mu buryo bw’Umwuka kubambanwa na Kristo. Nibyo Paulo avuga mu Abagalatiya 5:24 ati : « Aba Kristo Yesu babambanye kamere, n’iruba n’irari byayo ». Abameze batyo nibo baba barageze ku Musaraba by’ukuri. Isi n’iby’isi babibona nk’ibibambwe kuko baba barapfuye kuri kamere y’ibyaha, bari mu isi nk’abayicumbitsemo, ari abashyitsi n’abimukira. Abameze batyo nta kabuza bagomba guhura n’ibibazo bituruka kuri bagenzi babo bo mu miryango, mu baturanyi, mu kazi aho bakora, mu mashuri aho biga n’ahandi. Ibyo bibazo n’ibyo bigeragezo, akenshi bituruka ku bantu b’uburyo bubiri.
a) Abitwa bene So bavuga ko musangiye ukwizera nyamara bakaba batarageze ku Musaraba wa Yesu. Mbese ntibihannye by’ukuri ngo bahinduke, ahubwo ni abanyadini gusa, mbese bameze nka Paulo atarahura na Yesu mu nzira ijya I Damasiko, burya nawe ibyo yakoraga arenganya abizera Yesu, yari umunyadini yumva ko arimo akora umurimo w’Imana kimwe na ba bakuru b’idini b’abatambyi bakuru bamuhaga za nzandiko zamuheshaga uburenganzira bwo kugirira nabo abanyetorero.
b) Abapagani batigeze rwose bagerageza no kwirarira nyangwa ngo banishushanye nk’abo tumaze kuvuga haruguru. Bakora ibyaha ku mugaragaro ndetse bakanabyemera ; abo uretse no kugera ku Musaraba ahubwo ntibaremera no kwerekera mu nzira ijyayo. Abongabo rero Petero yabavuzeho ahumuriza abanyetorero bo mu gihe cye bamaze kugera ku Musaraba ati : « Basigaye batangazwa n’uko muri ibyo mudafatanya nabo gusayisha no gukabya ubukubaganyi nkabo bakabasebya, nyamara bazabibazwa n’Uwiteguye guca imanza z’abazima n’abapfuye ». 1Petero 4:4-5.
Ubutaha tuzabagezaho igice cya 2 aho tuzavuga inyungu rusange tubonera ku Musalaba wa Yesu Kristo. Ntimuzacikwe !!
Reverand Pastor Rurangirwa Emmanuel


text:
Gicumbi – ngo inkotanyi zose kuri bo n’intwari
Abaturage bo mukarere ka Gicumbi baratangaza ko kuri bo inkotanyi zose ari intwari kuko zabakoreye ibikorwa bikomeye mugihe cy’urugamba rwo kubohoza u Rwanda.
Ibi ni ibyatangajwe kuri uyu wa1/2/2013 ubwo hizihizwaga umunsi w’intwari, bamwe mubaturage bavuze ko kuribo nk’abaturage ba Gicumbi inkotanyi zose bazifata nk’intwari kubera ibikorwa zabakoreye mugihe cyo kubohoza u Rwanda.
Mu buhamya bwatanzwe n’umwe mubabonye inkotanyi zikigera mu Rwanda SEKARYONGO Jean Marie Vianney yatangaje ko nubwo kuri uyu munsi bibuka intwari zitangiye u Rwanda mu izina ry’abanya Gicumbi bamutumye ko inkotanyi zose bazifata nk’intwari kubera ibikorwa by’indashyikirwa babakoreye mu gihe cy’intambara yo kubohoza igihugu.
Yavuze ko zabafashije zikabahuriza hamwe zikabarindira umutekano aho kubahungabanya , ubu bakaba bibuka ndetse banashimira intwari zabohoje u Rwanda kuko bamaze kugera kuri byinshi mu bukungu, imiyoborere myiza, ndetse n’imibereho yabo ikaba imeze neza kandi babikesha intwari bityo n’ubwo hibukwa izitangiye abantu, bo nk’abanya Gicumbi baribuka ubutwari bw’inkotanyi muri rusange kuko ibyo bagezeho biva kubutwari bwabo.
Umuyobozi w’akarere ka Gicumbi MVUYEKURE Alexandre atangaza  ko impamvu akarere ka Gicumbi kahisemo kwizihiriza uyu munsi mu mudugudu wa Karambo mu kagari ka Gishambashayo niho inkotanyi zacumbitse zikimara kwinjira mu Rwanda mu rugamba rwo kubohoza igihugu bakomeza no mu bindi bice byo muri ako karere.
Akaba yagarutse ku nsanganyamatsiko y’uyu munsi ivuga “Ubutwari n’ishingiro ry’agaciro n’iterambereâ€Â akomeza asaba kuzirikana no gushimira intwari z’u Rwanda zabayeho mu bihe byashize, ibikorwa n’imyitwari byabaranze ndetse n’uruhare rwabo mu guhanga umusingi turimo twubakiraho nk’abanyarwanda, kandi tubigendeyeho aho u Rwanda rugeze hakaba hashimishije.
Yakomeje asaba abaturage bari bitabiriye ibi birori gushimira nyakubahwa Perezida wa Repubulika y’u Rwanda ukomeje kugaragaza no gutoza abanyarwanda indangagaciro y’ubutwari .
Uwari uhagarariye ingabo muri uyu muhango Captain Sam GAHIGI nawe yashimangiye ko ibyo abaturage bo muri Gicumbi bavuze ari ukuri kuko inkotanyi zifite amateka yihariye muri ako karere.
Ati “ ntagitangaje kuba abantu bashima umuntu bakamushyira mu cyiciro cy’intwari bitewe n’ibikorwa yabakoreye.â€
Yasabye kuzirikana ubutwari ntagereranywa bwo kwitanga kugera aho batakaza ubuzima kugirango igihugu cy’u Rwanda n’abagituye bashobore kuva mu kaga barimo.
Yashimiye kandi abaturage bagaragaza umunsi ku wundi imyitwarire n’imikorere ya gitwari mu bikorwa byabo bagamije kwiteza imbere no guteza imbere urwababyaye , anabibutsa ko Ubutwari ari imwe mu ndangagaciro y’Abanyarwanda bityo buri wese akumva ko ari inshingano gukora uko ashoboye kugirango yiyubakemo ubutwari.


text:
Hari mu ihuriro ryahuje abantu basaga 10 000 mu Mujyi wa Malmö, nyuma ya Misa yo kwibuka Martin Luther washinze idini ry’Abaporotesitanti yabereye muri Cathédrale ya Lund.
Nyuma y’ijambo rya Papa Francis n’Umuyobozi w’ihuriro ry’Aba-Luther ku Isi, Révérend Munib Younan, abitabiriye icyo gikorwa bateze amatwi ubuhamya bw’abantu bane barimo umuyobozi wa Caritas-Colombie yagize uruhare mu biganiro hagati ya guverinoma n’inyeshyamba za FARC, umuhanga mu bidukikije w’Umuhinde, impunzi y’Umunyasudani y’Epfo n’umurundi wahungiye mu Rwanda.
Radio Vatican yatangaje ko Marguerite Barankitse wabayeho mu bihe bikomeye by’ubwicanyi bushingiye ku moko mu 1993 mbere yo guhungira mu Rwanda, yagarutse ku rugendo rwe rugana imbabazi, n’uko yitangiye abo badahuje ubwoko.
Barankitse yahuye n’itotezwa mu Burundi ndetse atakaza abantu basaga 60 bo mu muryango we, ariko yiyemeza gushinga umuryango Maison Shalom wakira impfubyi zose we atitaye ku bwoko.
Yavuze ko ubwo mu 1993 habagaho ubwicanyi, yahunganye n’abana barindwi yareraga barimo bane b’abahutu na batatu b’abatutsi, akizera ko nihagira abaza kubica bari mu bwoko bumwe, abari mu bundi bazabarokora.
Ati ‘‘Nyuma haje kuza abantu bo mu bwoko bwanjye, ndavuga nti ngiye kurengera abahutu, nsohoka mbere ariko ntibanyumvise. Baramboshye, bicira imbere yanjye abantu 72.’’
Yakomeje agira ati ‘‘Najyaga mbwira bagenzi banjye nti ibi ni ubujiji, twese turi abantu kimwe, byongeye twese turi abana b’Imana, turi abakirisitu. Ni gute twicana ?’’
Nyuma ngo yibutse ko Imana yavuze ko itazigera itererana abantu bayo, aza gufata abana bose arabahungana ahishwa n’umudage, kugeza ubwo yashinze Maison Shalom agamije gufasha abana b’Abarundi bafite icyizere cyo kuzongera gutanga umucyo ku misozi y’u Burundi.
Barankitse avuga ko gutanga imbabazi atari ikintu cyoroshye, ariko kubw’imbaraga zidasanzwe bishoboka nubwo bifata igihe.
Papa Francis yari muri Suède aho yitabiriye isabukuru y’Ivugururwa ry’Abaporotesitanti aho yasabye Kiliziya Gatolika n’idini ryashinzwe na Luther kurenga amateka, bagasubiza amaso inyuma ‘‘bakemera amakosa yakozwe kandi bakagana inzira y’imbabazi.’’
Ku itariki 31 Ukwakira 1517 nibwo Umudage Martin Luther wari umuhanga mu nyigisho za kiliziya yatangaje ingingo 95 zavuguruzaga imyigishirize ya Kiliziya Gatolika yarimo ko umuntu wakoze icyaha ashobora kuronka imbabazi z’Imana atanze amafaranga runaka.
Ni ibintu byatumye acibwa muri Kiliziya Gatolika ndetse n’ubwami bw’icyo gihe bumufata nk’udakurikiza amategeko, ariko inyigisho ze zikwira u Burayi bwose, binakurikirwa n’intambara ikomeye ishingiye ku myemerere.
Mu nyandiko yashyizwe hagaragara na Kiliziya Gatolika n’Ihuriro ry’aba Luther ku Isi, rivuga ko aya makoraniro yombi “atagishyamiranye”, ndetse intego ahuriyeho ari uguhuriza abayagize ku Meza y’Ukarisitiya.


text:
Nubwo turangara ariko Yesu ahora adusengera! Pst Antoine
“Simoni, Simoni, dore satani yabasabye ngo abagosore nk’amasaka; ariko weho ndakwingingiye ngo kwizera kwawe kudacogora” (Luka 22:31)
Biratangaje cyane kubona uburyo abantu b’ Imana, n’ abo twemera cyane, bagiye baba indangare. Muri abo Petero intumwa ya Yesu yagaragara mub’ imbere! Ubwo Umwami Yesu yendaga kujya k’ umusalaba, yaburiye Petero inshuro zitari nke ko azamwihakana ariko Petero we agakomeza akarahira. Ndagira ngo muri iki gice turebe neza iby’ uwo mukurambere mu kwizera kandi tumwigireho byinshi. Turifashisha igice cya 23 y’ Ubutumwa Bwiza bwanditswe na Luka.
Ubwo Umwami Yesu yari amaze gusangira n’ abigishwa be ifunguro rya Pasika, yatangiye kubasobanurira neza uko biza kugenda ariko bo bakomeza kurangara. Biratangaje cyane kubona ubwo yari amaze kubabwira ko umwe muri bo agiye kumugambanira, impaka za mbere zabaye izo kwibaza ngo “ni nde muri bo ukwiriye gutekerezwa ko ari mukuru” (Luka 23:24).Wenda bari bumvise ari umwanya mwiza wo kubaza uzasigarana intebe n’ inkoni! Ese uwo si wo mutego wa mbere abantu b’ Imana benshi bagwamo? Muzitegereze intambara zose dufite mu matorero yacu cyangwa no mu bihugu: ugira ngo abantu bapfa imirimo bakora? Reka da, ahubwo dupfa “ni nde uzaba mukuru muri twe” Urwishe ya nka ruracayirimo!
Ubwo bwari uburangare bwa mbere. Umwami Yesu yafashe umwanya arabakosora, ndetse abarema umutima ko batagomba kubyiganira imyanya kuko “nanjye mbabikiye ubwami nk’uko Data yabumbikiye, kugira ngo muzarye munywe mwegere ameza yanjye mu bwami bwanjye. Kandi muzicara ku ntebe z’ icyubahiro, mucire imanza imiryango cumi n’ ibiri y’ Abisirayeli” (Luka 23:29-30). Niba ibyo twabisobanukirwaga, ntitwajya tugwa mu mitego ya Satani itwereka intebe za hano kw’ isi ariko tukazicaraho mu byaha, nyuma tukazabura ingororano zacu.
Ubwo yari amaze kubahugura kuri uwo mutego, Yesu yaburiye Petero amuhamagaye mw’ izina aramubwira ati “Simoni, Simoni, dore Satani yabasabye kugira ngo abagosore nk’amasaka, ariko weho nakwingingiye ngo kwizera kwawe kudacogora. Nawe numara guhinduka, ukomeze bagenzi bawe” (Luka 23:31-32). Aho kugira ngo atege amatwi ye yite ku byo shebuja amubwira, Petero yatangiye kwirarira no kwitanga mu manyama agira ati “mwami, niteguye kujyana nawe no mu nzu y’ imbohe ndetse no mu rupfu”. Ariko Umwami Yesu akomeza kumuburira amubwira ati: “Petero, ndakubwira ko uyu munsi inkoko itaza kubika utaranyihakana gatatu ko utanzi”.
Iyo Petero atega amatwi, akemera ibyo Yesu yamubwiye, ndetse akamubaza icyo akwiye gukora ngo yirinde atagwa, ndahamya ntashidikanya ko Atari kugwa mu mutego yari yaburiwe. Yesu yari yamusobanuriye neza ko “Satani yabasabye no abagosore nk’amasaka” amusobanurira ko umutego ari bugwemo ari “ukumwihakana ko atamuzi” kandi amwizeza ko yamusabiye. Ariko ntibyabujije Petero kugwa muri uwo mutego. Ni byo koko, “kwibona kubanziriza kurimbuka kandi umutima wirarira ubanziriza kugwa” (Imigani 16:18). Ese ni kangahe natwe twiyemera, tukumva ko tudashobora kugwa amaherezo tukisanga twigaragura mu isayo y’ ibyaha? Nigeze kubwira umukozi w’ Imana umwe nti “ndagusengera cyane” agiye kunsubiza arabwira ngo ariko “ntakibazo mfite”. Ese tugomba gusengerana ari uko twageze mu ngorane? Ubundi Imana yo idusaba kwirinda ngo tutajya mu moshya. Mana, humura amaso y’ ubwoko bwawe ngo basobanukirwe ko dukeneye abarinzi no guhora turi maso.
Nyuma yo kubaburira, Yesu yeretse abigishwa be inzira yo kunesha ababwira ati “nimusenge kugira ngo mutajya mu moshya” (Luka 23:40). Amaze kubabwira yigira hirya arasenga, agarutse asanga basinziriye! (Matayo 26:37) na (Mariko 14:33) batubwira neza ko Yesu yajyanye Petero, Yohana na Yakobo kugira ngo basengane arababwira ati “mugume hano mubane nanjye maso” (Matayo 26:38) Yigira hirya ngo asenge, agarutse asanga basinziriye, abaza Patero ati Simoni urasinziriye? Harya ntibashije kuba maso n’ isaha n’ imwe? Mube maso musenge mutajya mu moshya.
Umutima ni wo ukunze, ariko umubiri ufite intege nke” (Mariko 14:37-38). Arongera aragenda arasenga, agarutse asanga basinziriye! Barasinziriye barongera barasinzira, barasinziraaaa…! Mbega abanyabitotsi! Ngabo ba sogokuruza bacu mu kwizera! Mwami Yesu, ujye utubabarira inshurozose twagutengushye tugasinzira igihe wari udutegerejeho kuba maso tugasenga. Ibyakurikiye ibyo bitotsi twese turabizi, petero yihakanye Yesu gatatu kose ndetse ashyiraho n’ indahiro! Ariko Imana ishimwe kuko Yesu yamubereye “umurinzi” , aramwimana Satani ntiyamuherana kuko yari “yamusabiye”
Mwami duhagurukirize abarinzi kandi usuke Umwuka wo kwinginga ku bantu bose basoma aya magambo.
Pasitori Antoine Rutayisire


text:
Hari ubwo abakristu batimenya, ngo basobanukirwe neza imbaraga ubarimo afite, bityo habaho ibiteye ubwoba bagakuka umutima nk’abandi bose.
Ku ruhanda rwa Bishop Consolée we avuga ko bene ibi ku bakristu biterwa n’ikosa ryo kutamenya abo bari bo muri Kristu.
“Muri wowe harimo ibanga utaramenya; kubera kutamenya abo turibo, dupfa tutaragera ku cyo Imana yaduteganyirije kugeraho.”
“Biradukwiye rero kwimenya kuko ari twe gisubizo cy’iyi si.” Kuba hari ababa bibaza impamvu batameze nk’abandi abona, Pastor Consolée avuga ko ari ukubera ko umugambi w’Imana kuri buri muntu utandukanye n’uwo iba ifite kuri mugenzi we.
“Impamvu twese tudasa, ni uko muri twe harimo umugambi w’Imana, ariko uwanjye ntusa n’uwawe. Imana ishaka ko ugera kuri uwo mugambi.”
Ijambo ry’Imana rivuga ko igihe cyose ugize umwete wo...


text:
Kuri iki Cyumweru tariki 28 Kanama 2016, hari hateganyijwe ubukwe bw’umusore wo mu murenge wa Byimana n’umukobwa wo mu murenge wa Mbuye yombi yo mu karere ka Ruhango, ariko ubu bukwe bukaba butabaye ahubwo umusore byarangiye atawe muri yombi nyuma yo guteka imitwe ku muryango w’umugeni.
Umusore witwa Ernest wo mu murenge wa Byimana, yari amaze igihe gito akorera mu murenge wa Mbuye aho yageze agakundana n’umukobwa witwa Esther ndetse agahita anamutera inda, nyuma bagahita bapanga ubukwe.
Byari biteganyijwe ko kuri iki Cyumweru hagombaga kuba imihango yo gusaba no gukwa mu murenge wa Mbuye igakurikirwa no gusezerana imbere y’amategeko mu murenge wa Nyarubaka mu karere ka Kamonyi, nyuma bagahita babana kuko gusezerana imbere y’Imana batari kubyemererwa n’Itorero ry’Abadivantisiti b’umunsi wa karindwi bitewe n’uko umukobwa atwite. Nyamara ibyo gusezerana mu mategeko, umusore byaje gutahurwa ko yabigizemo amanyanga agateka umutwe mu muryango w’umukobwa.
Kidobya muri ubu bukwe yatangiye kugaragara ku gicamunsi cyo kuri uyu wa Gatandatu, ubwo Ernest yahamagaraga umuryango w’umukobwa bagombaga gukora ubukwe, abamenyesha ko yarwaye bityo anabwira nyina w’umukobwa (uwari ugiye kumubera nyirabukwe) ko ubukwe butakibaye kubera ikibazo cy’uburwayi.
Kuri uyu wa Gatandatu mu masaha y’umugoroba, Ikinyamakuru Ukwezi.com cyavuganye na Ernest ku murongo wa telefone, adutangariza ko hari ibintu bimaze nk’ukwezi bimufata abantu bamuroze, byamara kumufata akamenagura ibintu akanarwana ndetse akanakubita umutwe we ku bintu biri hafi, akazanzamuka yanegekaye.
Ubwo twavuganaga, yavugaga ko ari i Rwamagana ari kumwe na nyina ahantu bagiye kumuvuza mu bavuzi gakondo bavura iby’imyuka mibi n’amarozi. Yavugaga ko akunda uwo mukobwa cyane kandi akaba atamuhemukira, ariko akaba yabuze ukundi yabigira kuko aho arimo kwivuza banze ko ataha atarakira neza, kandi ngo ubwo bari mu nzira berekezayo yagiye akubitagura umutwe ku modoka kuburyo yazahaye, akaba yumva ubukwe butaba.
Yivugiraga kandi ko icyo yifuza ari nk’icyahita kimwica akavaho kuko afite agahinda mu mutima we, kuko ibi bintu avuga ko bamuroze bimaze kumubuza amahoro, mu minsi ishize akaba yarafashwe bigatuma amenagura ibirahure by’inzu yubatse akabimara, aho azanzamukiye nawe akumirwa akajya kugura ibindi abantu bakamuha inkwenene.
Ibintu ariko byaje guhindura isura mu masaha ya mugitondo cyo kuri iki Cyumweru, ubwo umusore yageraga i Mbuye kwa nyirabukwe asaba ko bamuha umugeni we, ariko yari ameze nk’ufite uburwayi bwo mu mutwe, dore ko yagiye yambaye ibirenge ndetse anafite ubugari buhiye mu mufuka. Abantu batekerezaga ko yaba arimo guteka umutwe bahise batangira gutekereza ko koko yaba afite ikibazo cy’uburwayi.
Icyaje gutera urujijo ariko, hari abagiye ku biro by’umurenge wagombaga kuberaho imihango yo gusezerana imbere y’amategeko, basanga aba bageni batarigeze biyandikisha mu gihe umusore yari yarasabye nyirabukwe amafaranga akajya kwandikisha urukiko ndetse akanamubwira ko atari ngombwa kujyana n’umukobwa, kuva ubwo batangira kumva ko uyu musore yaba ari umutekamutwe, n’ibyo by’uburwayi akaba ari ibyo yikoze ngo ashake uko aburizamo ubukwe.
Ubu burwayi yavugaga ko afite, yanashimangiraga ko bwatumye ajya kumenagura ibirahure by’inzu aherutse kuzuza nyuma yazanzamuka akajya kugura ibindi, ariko aho yavugaga ko yubatse kugeza ubu abaturage bavuga ko nabyo byari ukubeshya, kandi akaba yaranagiye abeshya umukobwa imitungo myinshi atari afite.
Ubwo abari babukereye bategereje ubukwe baje kugwa mu kantu, banatangazwa n’uko nta bantu bo mu muryango w’umusore bigeze bahagera baje no kureba uko bimeze, ibintu birushaho kuba urujijo. Mu masaha y’umugoroba wo kuri iki Cyumweru, ubuyobozi bwabonye ko ibintu bikomeje kuba amayobera maze uyu musore atabwa muri yombi.
Byiringiro Jean Paul, Umunyamabanga Nshingwabikorwa w’umurenge wa Mbuye, yabwiye ikinyamakuru Ukwezi.com ko uyu musore yabaye afunzwe ngo hatagira abamugirira nabi kuko n’aha mu murenge wa Mbuye atari iwabo, bakaba bagiye kuvugana n’ubuyobozi bw’umurenge wa Byimana iwabo w’uwo musore kugirango nibinaba ngombwa azashyikirizwa Sitasiyo ya Polisi yaho kugirango akurikiranwe kuri ibyo byaha by’ubutekamutwe bwatumye umuryango w’umukobwa uhomba ibintu byinshi wari wakoresheje witegura ubukwe.


text:
Muhanga: Barashimirwa uko besa imihigo, bagasabwa no kwikubita agashyi aho bitagenda
Umunyamabanga Nshingwabikorwa w’Intara y’amajyepfo Izabiriza Jeanne arashimira akarere ka Muhanga aho kageze kesa imihigo y’igihembwe cya mbere umwaka w’ingengo y’Imali 2014/2015. Cyakora More...
Amajyaruguru: Abaturage barasabwa ubufatanye n’abayobozi mu guhigura imihigo yabo neza.
Tariki ya 12/12/2014, mu murenge wa Bushoki ho mu karere ka Rulindo,mu  ntara y’amajyaruguru habereye inama yahuje abayobozi mu ntara y’amajyaruguru ,inama yari igamije kurebera hamwe uko igenzura More...
Rusizi: Abaturage b’umurenge wa Gihundwe ngo ntibazatezuka mu kwiteza imbere
Abaturage bo mu murenge wa Gihundwe mu karere ka Rusizi barishimira impinduka y’ibikorwa by’iterambere igaragarira mubikorwa bitandukanye bikomeje gukataza mu murenge wabo muri uyu mwaka wa 2014. Ibyo More...
Ikarita nsuzumamikorere ikebura abayobozi n’abaturage bakagira uruhare mu bibakorerwa
Ikarita nsuzumamikorere ikorerwa n’abaturage mu nama rusange ibera mu mudugudu bakagaragaza serivisi bafitemo ibibazo n’uburyo byakemuka, irashimwa ko ifasha abayobozi kumenya ibibazo abaturage bafite More...
Nyamasheke: Ibiyobyabwenge ku isonga y’ibihungabanya umutekano
Mu nama y’umutekano yaguye y’akarere ka Nyamasheke yateranye kuri uyu wa gatatu tariki ya 18 Kamena 2014, abayobozi n’inzego z’umutekano bavuze ko ibiyobyabwenge biri ku isonga mu More...
Nyanza: Abaturage basanga byinshi biba byahizwe mu mihigo bigerwaho
Izi ni inyanya zo mu karere ka Nyanza zihinzwe mu kizu bita Green House cyongereye umusaruro mu buhinzi bwazo. Abaturage batandukanye bo mu karere ka Nyanza baratangaza ko imihigo yiyemezwa n’abayobozi imyinshi More...
Gatsibo: Ubufatanye n’inzego z’umutekano mu gukumira ibyaha buhagaze neza
Ubuyobozi bw’Akarere ka Gatsibo n’inzego z’umutekano basuzuma aho ubufatanye bugeze mu gukumira ibyaha Inzego z’umutekano zikorera mu karere ka Gatsibo hamwe n’ubuyobozi bw’Akarere More...
Kirehe- Inama Njyanama yateranye ireba aho imihigo y’umwaka wa 2013-2014 igeze
Kuri uyu wa 04/04/2014 mu karere ka Kirehe hateraniye inama isanzwe y’inama njyanama y’igihembwe cya gatatu cy’umwaka wa 2013-2014 aho bareberaga hamwe aho imihigo y’umwaka wa 2013-2014 More...
Gatsibo: Hatangiye isuzuma ry’imihigo 2013 – 2014, hanarebwa aho igeze ishyirwa mu bikorwa
Bamwe mu bakozi b’Akarere ka Gatsibo ubwo bakorerwaga isuzuma Kuri uyu wa 3 Werurwe 2014, itsinda ry’Abakozi b’Akarere ka Gatsibo ryatangiye isuzuma ry’imihigo y’umwaka wa 2013 More...
Kabaya: Bageze ku rugero rwa 83,4 % besa imihigo ya 2013/2014
Iyo uhamagaye abatuye umurenge wa Kabaya mu izina ry’ubutore ryâ€Indongozi barasubiza bati: “gukora ni kareâ€. Ibi bongeye no kubigaragaza muri uyu mwaka, aho baza ku isonga mu kwesa imihigo More...


text:
“kandi ngo Kristo ahore mu mitima yanyu ku bwo kwizera, kugira ngo ubwo mumaze gushorera imizi mu rukundo mukaba mushikamye, muhabwe imbaraga zo kumenyera hamwe n’abera bose ubugari n’uburebure bw’umurambararo, n’uburebure bw’igihagararo, n’uburebure bw’ikijyepfo bwarwo ubwo ari bwo, mumenye n’urukundo rwa Kristo ruruta uko rumenywa, ngo mwuzuzwe kugeza ku kuzura kw’Imana.” Abefeso 3:17-19
Abantu benshi bakunda kwiyumva ko nta mutekano bafite kubera ko badashobora kwemera abo ari bo. Ase urushye guhora ukina imikino, wiyambika urundi ruhu, aho kuba uwo ugomba kuba we? Ese ntushaka umudendezo wo kuba nk’uko uri, nta hagahato ko kuba nk’undi muntu utazi?
Imana irashaka ko twiga ko agaciro kacu katari mu byo dukora ahubwo kari mu bo turi bo muri Yo. Ishaka ko twiringira kuba abo turi bo, intege nke n’ibindi, kubera ko itwemera ari nta hame igendeyeho.
Imigambi ya Satani ni ukutubeshya ngo turebe agaciro kacu dushingiye ku byo dukora, noneho aduhamirize ku makosa yacu n’ingaruka ziyavamo. Satani ashaka ko duhora twisuzugura kugira ngo tubeho ntacyo tumaze mu Mana, twihebye kandi tutabona imigisha y’Imana kubera ko atuma dutekereza ko tutanayikwiye.
Ni iby’ingenzi kugira imyumvire myiza yo kwiyakira, kwiha agaciro, no kumva ko ukwiye no kugira umutekano mu bo muri Kristo, no kwikunda by’ukuri. Twiga kwikunda iyo tumaze kumenya uburyo Imana idukunda.
Iyo tumaze gushikama no gushorera imizi mu rukundo rw’Imana icyo gihe tuba tugeze mu mahoro kandi turekera aho kumva nta mutekano dufite.
Inyigisho ya Joyce Mayer.


text:
Nyaruguru: Abaturage bamaze gusobanukirwa uburenganzira bwabo bwo gutanga ibitekerezo
Intumwa za rubanda zimaze ibyumweru 2 mu karere ka Nyaruguru ziganira n’abaturage ku ivugururwa ry’ingingo ya 101 mu itegeko nshinga zirashimira uburyo abaturage bamaze gusobanukirwa n’uburengenzira bwabo bwo kwitangira ibitekerezo ku buryo bumva bakwiye kuyoborwa.
Ibi Senateri Jeanne d’Arc Mukakalisa wari uyoboye itsinda ry’abasenateri baganiraga n’abaturage mu karere ka Nyaruguru yabitangaje ubwo izi ntumwa zaganiraga n’ibyiciro byihariye mu mirenge ya Ngoma na Ngera, kuri uyu wa 03 Kanama ari nawo munsi wa nyuma abagize inteko ishinga amategeko bumviseho ibyifuzo by’abaturage ku ivugururwa ry’ingingo ya 101.
Senateri Jeanne d’Arc avuga ko ibitekerezo abaturage batanze byamugaragarije ko abaturage bamaze gutera intambwe nziza mu kumenya uburenganzira bwabo bwo gutanga ibitekerezo ku miyoborerwe yabo, ndetse no kugira uruhare mu kwihitiramo ubayobora.
Agira ati:â€Abaturage bahawe umwanya bagaragaza ibitekerezo byabo kandi ukabona baravuga ntacyo bikanga, ibi rero bikagaragaza ko mu by’ukuri abanyarwanda bamaze gutera intambwe nziza mu kumenya uburenganzira bwaboâ€.
Ibi ahanini byagaragayemo gusobanurira abaturage itegeko nshinga, ariko cyane iyo ngingo ya 101, bakagaragarizwa uburemere bwayo, ari nabwo bwatumye inteko ishinga amategeko ifata umwanya wo kumva ibitekerezo by’abaturage ku ivugururwa ryayo.
Igitekerezo nyamukuru abagize inteko ishinga amategeko bashakaga kuri aba baturage, ni ukubaha ibitekerezo ku buryo bumva iyo ngingo yakwandikwa, ugereranije n’uko yari isanzwe yanditse.
Abenshi mu baturage bo mu karere ka Nyaruguru, kuri iyi ngingo basabye abagize inteko ishinga amategeko ko bashingiye ku bikorwa by’iterambere bagezeho babigejejweho na perezida wa Repubulika Paul Kagame bifuza ko iyo ngingo yahinduka, ariko cyane cyane igika cyayo cya 2, kivuga ko nta na rimwe umuntu yemererwa kwiyamamaza inshuro zirenze 2 ku mwanya wa Perezida wa Repubulika.
Aba baturage bo bavuga ko basanga uku ari ukuzitira perezida Kagame wabagejeje kuri byinshi, nyamara kandi bon go bakimubonamo ubushobozi bwo kubageza kuri byinshi birenze.
Mu byifuzo byabo bakavuga ko bumva iyo ngingo yavugururwa maze ikemerera umukuru w’igihugu kwiyamamaza inshuro zose akibishoboye, ndetse nabo bakaba bakimubonamo ubwo bushobozi.
“Mu by’ukuri ibyo yakoze ni byinshi nta wabivuga ngo abirangize. Ariko rwose nkanjye nivuze no mu bumuga bwanjye yambaye inyuma kuburyo numva ntacyo mbaye. Bityo rero nakomeze atuyobore kugeza igihe azumva ananiriwe akatubwira ati:’ndananiwe’â€- Umubyeyi ufite ubumuga bwo mu mutwe wo mu murenge wa Ngoma.Â
Muri ibi biganiro abagize inteko ishnga amategeko babanje kuganira n’abaturage mu mirenge yose muri rusange, nyuma hakurikizwaho abaturage mu byiciro byihariye. Nyuma yo gukusanya ibitekerezo byabo, inteko ishinga amategeko ikazicara igafata umwanzuro igendeye ku bitekerezo byavuye mu baturage, hanyuma ikazagaruka mu baturage kubagezaho ibyavuye mu bitekerezo batanze, nyuma bakabona gutora itegekonshinga muri kamarampaka.


text:
Uburakari, agahinda, umujinya, n’amakimbirane biri mu bintu bituma umuntu agira ibibazo bitandukanye mu mubiri, gutanga imbabazi bikaba ari byo bikemura ibyo bibazo.
Ubushakashatsi bwakozwe n’umuganga Childre wo muri Leta Zunze Ubumwe z’Amerika, bugaragaza ko iyo umuntu yagiranye ikibazo na mugenzi we, biba byiza iyo bababariranye, kuko kugirirana umujinya usanga bituma uwakorewe amakosa agira ibibazo by’ubuzima, nko kurwara umutwe, kuribwa mu gifu, umutima n’ibindi.
Ni muri urwo rwego, Dr Childre yavuze ko kubabara cyangwa kugira agahinda umuntu yatewe na mugenzi we, cyangwa abandi bafitanye ikibazo, bimuhungabanya mu myumvire, ibyo bikanagabanya ubudahangarwa bw’umubiri, bigatuma ahora arwaragurika, ndetse ngo bishobora no kumuviramo indwara yo kujunjama cyangwa gusara.
Kwihanganira ibibazo umuntu yatewe na bagenzi be, ni imwe mu ntambwe zimwerekeza ku gutanga imbabazi kuko iyo yabigezeho, aruhuka mu mutwe no mu mutima, bigatuma atuza muri we, bityo ubuzima bukagenda neza.
Aya makuru agaragara ku rubuga rwa interineti rwa www.care2.com, aranavuga ko gutanga imbabazi wazisabwe cyangwa utazisabwe ari isuku ya roho, kuko bivura ubwonko n’umutima, bikaba n’urukingo rw’indwara zishobora guterwa n’inzika cyangwa agahinda.
Ikindi uwo muganga yagaragaje n’uko guhora umuntu arwaye inzika y’amakosa yakorewe biremereza umutima we, bigatuma ahorana uwo mutwaro, ndetse bikaba byanamudindiza mu iterambere, ngo niyo mpamvu kubabarira ari umuti wabimufashamo.
Gutanga imbabazi biri mu bitera ubuzima bwiza
Uburakari, agahinda, umujinya, n’amakimbirane biri mu bintu bituma umuntu agira ibibazo bitandukanye mu mubiri, gutanga imbabazi bikaba ari byo bikemura ibyo bibazo.


text:
Iyi koperative yari imaze imyaka igera kuri 28 ikorera mu Karere ka Rwamagana, ariko tariki 20 Nyakanga 2016 yarasheshwe nyuma y’aho bigaragariye ko yahuye n’igihombo kubera umutungo wayo usaga miliyoni 200 wanyerejwe n’abari abayobozi bayo.
Inteko rusange y’iyo koperative ni yo yemeje ko iseswa, ariko nyuma yo kuyisesa abari abanyamuryango basigaye mu gihirahiro cy’uko bazagaruza amafaranga yabo yanyerejwe, kuko bari bamaze kubwirwa ko abayanyereje badashobora gukurikiranwa mu nkiko bitewe n’uko ibyaha baregwa byashaje.
Habumugisha Jean de la Paix, ukora mu ishami rishinzwe ubugenzuzi mu Kigo cy’Igihugu gishinzwe Amakoperative, abibasobanurira yagize ati “Ibyaha byakozwe muri KOZIBI byakozwe mbere y’umwaka wa 2009 kandi abanyereje ayo mafaranga baregwaga icyaha cy’ubuhemu. Igitabo cy’amategeko ahana ibyaha mu Rwanda kivuga ko icyaha cy’ubuhemu gisazira imyaka itatu iyo kitakurikiranywe.”
Aha yasobanuraga ko ubugenzuzi iyo koperative yakorewe bwakozwe muri 2013, mu gihe ibyaha byari byarakozwe muri 2009, byumvikane ko muri 2013 ibyaha abanyereje ayo mafaranga bakurikiranyweho byari byamaze gusaza kuko bari batarakurikiranwa mu nkiko.
Abanyamuryango ba KOZIBI iyi nkuru bayifashe nk’incamugongo, bavuga ko batiyumvisha ukuntu umuntu yanyereza amafaranga y’abandi itegeko rikaba inzitizi mu kumukurikirana kandi ahari.
Ntezimana Malick ati “Kuvuga ngo umuntu yariye miliyoni zisaga 200 bamugeze mu rukiko ngo ntiyakurikiranwa ngo ikirego cyarashaje! Ubwo ni ukuvuga ko twe duhombye amafaranga yacu abayanyereje bahari! Amafaranga yacu ntiyahiye, nta mujura wayibye yanyerejwe n’abakozi kandi barahari.”
Guverineri w’Intara y’Iburasirazuba, Uwamariya Odette, avuga ko ikibazo cy’aba baturage cyamugezeho. Nubwo hakiri inzitizi mu mategeko ituma abanyereje umutungo w’iyo koperative badakurikiranwa, avuga ko hari icyizere ko abayibitsagamo batazahomba kuko ikibazo cyabo kiri kuganirwaho n’inzego bireba kugira ngo kibonerwe umuti.
Ati “Amategeko ashyirwaho n’abantu. Iyo ikibazo kivutse kikaba gifite inzitizi mu mategeko abantu bashobora kureba uburyo bundi bakiganiraho kigakemuka. Turemera ko abaturage bizigamye muri KOZIBI badakwiye guhomba, hari abari barafashemo imyenda batishyuye hari n’abanyereje amafaranga.”
Yungamo ati “Ni yo mpamvu icyo kibazo twashatse kucyigaho ku buryo bw’umwihariko n’inzego bireba, ndumva mfite icyizere ko bitazagenda burundu ngo abaturage bahombe hari igishobora gukorwa inzego zikoranye. Abaturage bakwihangana kuko turifuza kugisuzuma mu buryo bw’umwihariko duhereye aho cyari kigeze.”
KOZIBI yatangiye gukora mu mwaka wa 1988, ikaba yari ifite amashami mu mirenge ine y’Akarere ka Rwamagana.
Hari amakuru avuga ko abanyereje amafaranga y’iyo koperative baba barakingiwe ikibaba n’ubuyobozi bwariho ubwo yanyerezwaga, iyi ngo ikaba ishobora kuba ari yo mpamvu batakurikiranywe ku gihe nk’uko bamwe mu bari abanyamuryango b’iyo koperative babivuga.
Ibitekerezo ( 2 )
Gouverneur nabikore rwose abaturage babone ibyabo.
Abantu birinde kubabaza abandi. kandi ntakurenganya abaturage kbsa. iyo cooperative nibasubize ibyabo rwose.
ibya Kozibi byo mushyize abantu mubukene ariko rwose birabaje kuburyo amategeko ashyirwaho nabanyarwanda yababera inzitizi ikiboneka nuko badafashwe NGO bakurikiranwe nabandi bajya biba amacooperative bagatoroka ndahamya neza ko ari nayompamvu wumva andi macooperative arira buried munsi.


text: Nitwa Peace Jolis, abantu behsii banzi ku izina rya Peace. Ndi umuhanzi nyarwanda ndirimbo injyana ya RnB. Navutse kuwa 1 Ukwakira 1990. Ndi mwene Faustin Murigo na Kandide Kazarwa. Navukiye i Nyamata, ubu ntuye Kacyiru. Ndi bucura mu muryango w’abana 2. Amashuri abanza nayigiye muri SOS Kacyiru, ayisumbuye nyigira Don Bosco Kabarondo. Ndarangije ntegereje ko amanota y’ibizamini asohoka nkamenya naba naratsinze ngakomeza muri Kaminuza. Natangiye ubuhanzi mu mwaka wa 2004. Natangira nandika ibihangano byanjye. Nta hantu na hamwe nigeze niga iby’umuziki. Nta n’aho nigeze ndirimba nko muri Korali nk’uko abandi bajya bavuga ko ari ko byabagendekeye kugira ngo bajye mu buhanzi kuko ntaho naririmbye pe. Njye nashidutse numva ndirimba. Yewe no mu babyeyi banjye nta muntu wigeze uririmba. Gusa... soma ibindi


text:
Iyo ushaka kugitegura urabanza ugasekura imyumbati nyuma ukayungurura ariko ahari ibyuma bisya biraborohera kuko iyo myumbati isheshwa mu cyuma. Gufata ya fu ukayitoba mu mazi nyuma ugacanira bikabira. Gushyiramo isukari. Ushobora no gutoba ya fu mu mazi make noneho ugasukamo inshyushyu ugacanira yabira ukabona gusukamo isukari. Ushobora no kuyitoba mu mutobe w’ibitoki, inanasi n’amatunda afunguye ugacanira byabira ukavanaho icyo gihe nta sukari ijyamo kuko imitobe iba yihagije.
Ku bana, kugira ngo ucyongeremo ibitunga umubiri byinshi, gihiye ushobora gufata igi ukarimena, ukarikoroga, ukarivanga n’igikoma watetse, ugaha umwa.
Imyororokere
Uko gikoma cy’imyumbati gitegurwa
Subscribe to: Post Comments (Atom)


text:
Muri iyi nyandiko nk’uko twakomeje kubibazwa n’abakunzi bacu aho badusabaga ko twabafasha kumenya uko bashobora kwivura hangover ibi bikaba ari imwe mungaruka ziba kubantu banyweye inzoga nyinshi bagasinda hanyuma bakisanga batameze neza mu mubiri wabo,ibi nibimwe mubyo wakifashisha:
1. IMINEKE
potassium nyo mpamvu ubona n’abakinyi akenshi bawukoresha. Iyo wanyweye inzoga rero umubiri wawe uba wabuze potassium. Rero kurya umuneke ubyutse byagufasha cyane ndetse ubaye ukiri muzima wanawurya utararyama.
2.AMAZI MENSHI
Ubyemere cyangwa ubyange inzoga hari ubumara (toxic) zinjiza mu mubiri wawe , amazi rero afasha mu kubukuramo (detoxification) . Nywa amazi mbere yo kunywa inzoga, uri kunywa na nyuma yo kuzinywa. Ubishoboye fata amazi, umunyu muke ,
isukari ukibyuka.
3.UBUKI
Fata utuyiko kuva kuri 2 kugeza kuri 6 mu minota 20 kugeza wumvise umeze neza, ushobora kubifatanya n’umuneke kugirango byihute. ubuki
4. INDIMU
indimu Nubishobora nga indimu mu buki cyangwa ukoreshe amazi ashyushye.
5.ISUPU, UMUCERI
isupu Ibyo kurya nicyo kintu kitakorohera gufata ufite hangover ariko gerageza isupu , hanyuma ukomeze ufate utuntu tworoheje nk’umuceri, …
6. JUS
Juice - Jus izagufasha kuzamura isukari mu mubiri, igabanye ibimenyetso bya Hangover.
7. KOGA
Kugabanya ingano y’inzoga muri wowe si mu mubiri mo imbere gusa. Hari abantu banywa kugeza n’ubwo zibahumuraho. Koga rero byihutisha igabanya rya alchool mu mubiri.
8.INYANYA
inyanya Kora isosi y’inyanya cyangwa uzirye nazo zifasha umubiri mu gukora ‘metabolisme’.
9. Barafu
Shyira barafu ku mutwe ahari ku kurya.
10. Kora YOGA
Icyitonderwa: Inzoga si nziza ku buzima fata agatama gake niba byanze!.
Nigute warwanya hangover?
Shyiraho Igitekerezo!
Subscribe to: Post Comments (Atom)


text:
Karoti ni ubwoko bw’imboga bukunze guhingwa mu Rwanda kandi bukungahaye ku mavitamini nka vitamin A,B,C na E. Iki gihingwa ni igihingwa gitanga umusaruro mwiza iyo umuhinzi akitayeho kandi kikaba gishobora kuzamura iterambere ry’umuhinzi wacyo.
Nk’uko tubikesha imfashanyigisho itangwa n’ikigo cya RHODA gishinzwe guteza imbere ubuhinzi bw’imbuto,imboga ndetse n’indabyo, ubu kikaba cyarabaye ishami ry’ikigo cy’igihugu gishinzwe guteza imbere ibihingwa byoherezwa mu mahanga NAEB, karoti zihingwa mu murima urambuye cyangwa se mu turima dufite m 1,2 mu bugari,naho uburebure bw’umurima bugaterwa n’uko umuhinzi abishaka.
Iyo umuhinzi amaze gutegura umurima, kuwufumbira no gutegura uturima ateramo karoti, igikurikiraho ni ugukora imirimo nko guca imirongo igororotse asiga cm 30 hagati yayo,umurama wa karoti uterwa ukavangwa n’umucanga
Igihingwa cya Karoti gisaba kwitabwaho n’abahinzi bacyo nibwo gitanga umusaruro mwiza
kugira ngo ubucucike bw’umurama bugabanuke.
Mu gutera umurama wa Karoti,umuhinzi aminjira umurama wa Karoti uvanze n’ivu muri ya mirongo,nyuma akorosa agataka gake ku murama wanyanyagijwe mu mirongo. Iyo birangiye hatwikirizwaho ibyatsi ahamaze guterwa no kuvomerera.
Imirimo yindi ikorerwa karoti
Karoti zimera nyuma y’ibyumweru bibiri cyangwa bitatu zitewe. Iyo zameze bakuraho ibyatsi byari bitwikiriye umurima. Iyo Karoti zifite cm 5 z’uburebure,umuhinzi arazicira,agasiga nka cm2 hagati ya karoti n’indi. Igihe cyose hamezemo ibyatsi karoti zigomba kubagarwa kandi zikanasukirwa. Ni byiza kuvomerera karoti igihe imvura itagwa kugira ngo ubutaka bugumane ubuhehere kandi karoti zikure neza. Bavomerera mu gitondo izuba ritararasa na nimugoroba izuba rirenze.
Umusaruro
Igihingwa cya Karoti gisaba kwitabwaho n’abahinzi bacyo nibwo gitanga umusaruro mwiza
Karoti zera neza nyuma y’amezi 3 kugeza kuri 4 zitewe
Mu buhinzi bwa karoti ubusanzwe,karoti zera nyuma y’amezi 3 cyangwa 4 zitewe. Ikigaragaza ko karoti zeze neza ni uko amababi yazo atangira kuba umuhondo akagenda Yuma ahereye hejuru. Ikindi kandi ubutaka buriyasa ku buryo bugaragara.
Umusaruro wa Karoti kuri Ari 1 ni ukuvuga 10mx10m uba uri hagati y’ibiro 150 n’ibiro 200. Ni ukuvuga ko kuri 1ha 100mx100m umusaruro wa Karoti uba uri hagati ya Toni 15 na 20. Ni byiza ko karoti zisarurwa zigiye guhita zitekwa. Iyo karoti zahingiwe kugurisha nabwo zisarurwa bahita bazijyana ku isoko. Ni ngombwa kuzirandura neza batazikomeretsa kuko byazitesha igiciro kiza ku isoko.
Guhunika karoti
Karoti zishobora kubikwa mu butaka mu gihe kingana n’ukwezi kumwe ntacyo zibaye. Karoti kandi zishobora kubikwa mu byuma bikonjesha byabugenewe”cold rooms/chambers froides”zikaba zamara igihe kiri hagati y’ukwezi kumwe n’amezi atandatu. Aho karoti zibikwa ntihagomba kuba hari imbuto zitwa pome/pomme/apple cyangwa puware/poires/pears kuko karoti zifata impumuro y’izo mbuto. Ku bahinzi ba karoti rero n’abashaka kuzihinga ni ahanyu kugira ngo mubikore mukurikije amabwiriza muhabwa n’impuguke n’ibigo by’ubuhinzi mu Rwanda kugira ngo mugire umusaruro mwiza ubafasha kwiteza imbere.
Karoti zera neza nyuma y’amezi 3 kugeza kuri 4 zitewe
Karoti ni ubwoko bw’imboga bukunze guhingwa mu Rwanda kandi bukungahaye ku mavitamini nka vitamin A,B,C na E. Iki gihingwa ni igihingwa gitanga umusaruro mwiza iyo umuhinzi akitayeho kandi kikaba gishobora kuzamura iterambere ry’umuhinzi wacyo.
Labels: ubuhinzi


text:
Uburyo bwiza wasengamo.
INTEGO : GUSENGA
Matayo 6:5-13 “‘Nimusenga ntimukamere nk’indyarya, kuko bakunda gusenga bahagaze mu masinagogi no mu nzira ngo abantu babarebe. Ndababwira ukuri yuko bamaze kugororerwa ingororano zabo. 6 Wehoho nusenga ujye winjira mu nzu ubanze ukinge urugi, uhereko usenge So mwihereranye. Nuko So ureba ibyiherereye azakugororera.7.“ ‘Namwe nimusenga, ntimukavuge amagambo muyasubiramo hato na hato nk’uko abapagani bagira, bibwira ko kuvuga amagambo menshi ari byo bituma bumvirwa. 8.Nuko ntimugase na bo, kuko So azi ibyo mukennye mutaramusaba. 9.Nuko musenge mutya muti “ ‘Data wa twese uri mu ijuru, Izina ryawe ryubahwe, 10.Ubwami bwawe buze, Ibyo ushaka bibeho mu isi, Nk’uko biba mu ijuru. 11.Uduhe none ibyokurya byacu by’uyu munsi, 12.Uduharire imyenda yacu, Nk’uko natwe twahariye abarimo imyenda yacu, 13. Ntuduhane mu bitwoshya, ahubwo udukize Umubi, Kuko ubwami n’ubushobozi n’icyubahiro ari ibyawe, None n’iteka ryose. Amen.
Iyo abantu babyukijwe no gusenga Imana nayo irushaho kubegera, nabo bakabibonamo inyungu zitandukanye, Ijambo ry’Imana riratubwira ngo nimunyegera nanjye nzabegera.
Bibiliya itubwira ko Yesu akiri mu isi yari umwigisha ariko akaba n’umuntu ukunda gusenga buri munsi nubwo yari Imana, akanakesha ijoro asenga ; kuko kenshi yabaga ari kumwe n’abigisha be, baramwitegereje basanga uko avuga nuko akora bitandukanye nabo. Yesu yasengaga bikajyana n’ibikorwa, biherekejwe n’ibimenyetso n’ibitangaza abandi bantu badakora, byatumye abigishwa bagira inzara n’inyota yo kumwegera bamusaba ngo abigishe gusenga.
Hari igihe abantu basenga bibwira ko basenze neza nyamara basenze nabi. Ubwiye abantu ko batazi gusenga, bakubwira ko babizi baza no gusenga muri nibature, ariko amasengesho akwiye kugaragazwa n’ibikorwa biyakomokamo.
Gusengana umwete ni ngombwa tujye twisengera ku by’ubugingo, dusengere ingo zacu, imiryango yacu, Itorero ryacu, igihugu cyacu, abayobozi bacyo n’akarere dutuyemo. Yesu nawe asenga yasengeraga abo yari kumwe nabo, agasengera Itorero, agasengera n’igihugu cye cya Isiraheli ngo kibe nk’icyo mu ijuru, kigire amabwiriza n’amategeko nk’ay’ijuru.
Yesu yarababwiye ngo nimuterura gusenga mujye musenga muvuga muti Data wa twese uri mu ijuru, mumubwire ngo izina ryawe ryubahwe. Kugirango nidusenga twumvirwe tugomba kubanza kubaha Imana. Ni Data wa twese mwiza azi intege nke zacu , kandi nitujya gusenga tujye tubanza kumenya ko Imana iriho, kandi ko yumva abayisenga, tujye tubanza kwatura ibyaha byacu, dusabe imbabazi kuko ducumura kenshi, mu byo tuvuga cyangwa dukora , tujye tuyisaba ngo yeze ururimi rwacu, kandi ngo amagambo yacu yumvirwe imbere y’Imana.
Imana itwitaho ikavugana natwe mu iyerekwa cyangwa mu nzozi.
Dusenge tuziko Imana iri hafi yacu, tuziko Imana ari iyera natwe tube abera mu ngeso zacu zose, Imitima yacu ibe iyubaha Imana kandi dusenge duhuje umutima.
Biragatsindwa ko twasenga tudahuje imitima, kuko dusenze tudahuje umutima, ntabwo twabasha gusubizwa, kuko ijambo ry’Imana riravuga ngo iyo abantu basenze ari babiri cyangwa ari batatu bahuje umutima,Imana irabumva. Kandi tujye tuzirikana ko aho twasengera hose, Imana yatwumvira ikanadusubiza.
Yesu yarongeye arababwira ngo musenge Ubwami bw’Imana buze. Tujya duhura n’ibikomeye mu buzima bwacu, kuko Satani aduhiga nk’intare yivuga, ashaka uwo aconcomera, tujye dufata igihe dusenge kuko bidukwiriye. Satani we aba afite umugambi wo kutugosora, ariko dukizwa no gusenga ubudasiba, mu buryo bwose bwo gusenga no kwinginga. Niyo mpamvu umuntu nabona abantu bacika intege mu gusenga, we ajye akomeza gusenga ubudasiba, kuko ibihe byo bigenda bisimburana, kandi Imana izabirindiramo abantu bayo cyane cyane ibarengera mu minsi mibi.
Umugambi wa Satani muri aka karere ni uwo kurwanya no gusenya Itorero kuko ariryo risigaye rihagaze neza, mu bihugu by’I burayi barasinziriye, ashaka kurirwanya ahereye mu bakozi b’Imana, kandi ijambo ry’Imana rikavuga ngo nzakubita umwungeri intama nazo zitatane, Satani nawe arabizi, aziko iyo abakozi b’Imana badahagaze neza Itorero rinyeganyega. Ntitukishimire kugwa kw’abakozi b’Imana, tujye tubasengera, nitubona badutswemo n’intambara.
Hari abantu bagize ihishurirwa babona hari abakonikoni n’abarozi bo muri ibi bihugu byo munsi y’ubutayu bwa Sahara, bafashe igihe cy’iminsi umunani bajya gusengera South Africa, ngo Itorero risenyuke bihereye mu ba Pasitori, basengaga batarya batanywa, ku munsi wa munani babona Satani arahagurutse araza arababwira ngo gusenga kwanyu kumviswe,birangiye babona abadayimoni binjiye mu ngo z’aba Pasitori, bahise babona ikimenyetso kuko havutse ikibazo gituma amatorero yaho akomanya imitwe. Imana nayo ihita ihagurutsa abanyamasengesho bake irababwira ngo mwaratewe ntimwabimenya, ibasaba ngo basengere Itorero mu minsi itatu ; barasenga ibintu bigenza amaguru make.
Iyo twasenze tukabona ibintu ntibirangira burundu ntitugacike intege, kuko iyo twasenze ibintu bigenza amaguru make. Twibuke ko Satani yateze Yesu byamunanira ijambo rikatubwira ngo amutega ikindi gihe. Iyo turwanyije Satani araduhunga ariko ntajye kure, aba ashaka kuzadutera ikindi gihe. Niyo mpamvu ijambo ry’Imana ridutegeka gusenga ubudasiba.
Iyo dusenga duhagarika imbaraga z’umwanzi, abashaka kutugirira nabi bagacika intege, ariko si ukuvuga ko batazongera, niyo mpamvu dusenga ubudasiba kuko ubwami bwa Satani buracyariho, kandi nitujya dusenga tujye twibuka ko Imana itwumva kuko Bibiliya iravuga ngo Imana ntabwo izarangarana intore zayo ziyitakira amanywa n’ijoro. Nidusenga none ibintu bikagenda neza tujye tumenya ko Satani adutega ikindi gihe, afite imbaraga zo kurwanya umuntu wese mu cyiciro arimo, yaba ari no mu ntege nke cyangwa mu gihe cy’ububyutse.
Nidusenga dufite ibihe byiza tujye tumenya ko hashobora no kuza ibihe bibi, ariko imbaraga zacu tuzikura mu gusenga Imana. Tujye dusenga twizera ko Imana ishoborabyose, ko iba hose, dusenge dutegereza ibisubizo byayo, kandi dusenge twiteguye kumvira Imana.
Nitwegera Imana izatwegera iduhishurire n’ibiri imbere, itubwire ibyo tuzi nibyo tutazi. Nidusenga izatuyobora idukize iminsi mibi, izajya idukiza amajya n’amaza ntidukuke umutima iri mu ruhande rwacu. Tujye twegera Imana mu bihe byiza no mu bihe bibi, ijya idutabara bitewe nuko twabanye nayo. Biragatsindwa ko twakwibagirwa Imana tugeze mu bihe byiza.
Twitoze gusenga Imana turi twenyine, iyo tuje gusengana n’abandi nabyo ni byiza ni ukwenyegezanya, ariko tugire umwihariko wa buri muntu ku giti cye, wo kwegerana n’Imana, izaduhishurira amabanga menshi, kuko iyo ivuganye natwe bituma twizera ko ari Imana ishobora byose mu bihe byose. Turwanya Satani nawe azaduhunga.
Twite kubyo Imana yavuze tudatembanwa tukabivamo. Twe kwitiranya Imana tuyikorere dutinya, kuko Imana irakomeye, ishyira ikuzimu ikanakurayo, irera, ntiyitiranya ibintu, ntibangama ngo yite ikiza ikibi, ntihakagire abadushuka ngo badushore mu bibi ntitukabemerere, kuko abantu barashira ariko Imana yo ihoraho igihe cyose ; tuyisenge tuziko ikiranuka, igenzura imirimo yacu yose kandi ko izitura umuntu wese ibihwanye nibyo yakoze byose, bishobora kuzagira ingaruka nziza n’ingaruka mbi.
Tujye dufata umwanya wo gusengera Itorero, Igihugu n’abayobozi kuko mu mahoro y’igihugu natwe tubasha kuba mu mahoro tutabona ibyago, kandi tujye dusengera abayobozi bacu tubakunze kuko ijambo ry’Imana riravuga ngo umuyobozi ntatwarira inkota ubusa. Umuyobozi ashobora kuvuga ijambo ryiza rikatugiraho ingaruka nziza twese, ariko ashobora no kuvuga ijambo ribi rikagira ingaruka mbi ku gihugu cyose.
Dusenge ntiducogore kuko umwanzi wacu Satani aba ashaka uwo aconshomera. Ntiyifuza iterambere ryacu, twisengere, dusengere imirimo yacu ya buri munsi, dusenge mu buryo bwose bwo gusenga no kwinginga Imana.
Imana ibahe umugisha.
Pasitori Uwimana Daniel


text:
Ubuyobozi bw’akarere bubitangaje mu gihe na bwo bwandikiwe n’ubuyoozi bw’Intara y’Iburengerazuba, bubibutsa ko ayo mafaranga agomba kuba yagarutse bitarenze impera za Kamena 2016.
Umuyobozi w’Akarere ka Rutsiro, Ayinkamiye Emerence, avuga ko abo bireba bose bagiye guhagurukirwa bakishyura.
Yagize ati “Muri miliyoni zisaga 400Frw, tumaze kwishyuza 210Frw gusa. Bigaragara ko hari abinangiye, ni yo mpamvu nk’uko twabyumvikanye n’intara, tugomba gukusanya ingufu n’inzego dufatanyije kuyobora akarere kugira ngo abo binangiye na bo tubishyuze.”
Guverineri w’Intara y’Iburengerazuba, Mukandasira Caritas, avuga ko bandikiye uturere turindwi tugize iyo ntara badusaba kugaruza mafaranga ya VUP yagurijwe abaturage kandi uturere tugakurikirana abayobozi bahimbye amatsinda ya baringa bakiha ayo mafaranga atari abagenewe.
Yagize ati “Twandikiye uturere tubibutsa itariki twihaye mu nama y’umutekano y’intara, ko bitarenze ukwezi kwa Kamena, amafaranga ya VUP azaba yagarujwe kandi bagomba kubyubahiriza. Ariko si no kugaruza gusa, twanabasabye ko bakurikirana abayobozi bayihaye kandi atabagenewe, abo na bo bagomba kubiryozwa.”
Amafaranga yose ya VUP yagurijwe amatsinda atandukanye ariko akaba ataragaruka angana na Miliyoni 430,kuva muri Werurwe 2016 ubwo inama y’umutekano y’intara yabaga ikemeza ko muri Kamena amafaranga yose azaba yaragarujwe,muri Rutsiro hamaze kugaruzwa asaga miliyoni 210 gusa.


text:
Mu Karere Ka Nyagatare Basoje Icyiciro Cya Kabiri Cy’ Urugerero
NYAGATARE-Abaturage batuye mu murenge wa Rukomo barakangurirwa gufata neza ibikorwa byose byakozwe n’intore zimaze amezi 7 ku rugerero. Ibi bakaba babisabwe na Rwaka Nicolas, umutahira w’intore mu More...
Intore zashoje icyiciro cya mbere cy’urugerero zashimiwe ibikorwa byiza zakoreye akarere ka Gicumbi
Kuri uyu wa gatanu tariki ya 28/06/2013, kimwe n’ahandi mu gihugu hose, mu karere ka Gicumbi hijihijwe umunsi wo gusoza ku mugaragaro urugerero mu cyiciro cyarwo cya mbere cy’intore zo ku mukondo. Umunyamabanga More...


text:
Amajyaruguru y’igihugu cya Nijeriya ni kamwe mu duce tugize umugabane wa Afurika abakristo babayeho mu kaga kubera ihohoterwa rikabije bakorerwa n’imitwe y’iterabwoba ya Leta ya Kisilamu by’umwihariko Boko Haram. Hashize igihe kinini abakristo bo muri aka gace babayeho mu kababaro nubwo ijwi ryabo ritigeze ryumvikana cyane mu duce tuberamo itotezwa.
Urubuga InfoChretienne.com rwatangaje ko imibare yashyizwe hanze n’Umuryango wa Gikristo muri Nijeriya igaragaza ko kuva mu mwaka w’2006 kugeza 2014 byibuze abakristo basaga 1,3 bakuwe mu byabo, abagera ku 11,500 baricwa naho insengero 13,000 zigasenywa.
Mu ntangiriro z’uyu mwaka tariki 24 Gashyantare nibwo Umuryango w’abakristo muri Nijeriya ( Christian Association of Nigeria) washyikirije umuryango ureberera abakristo batotezwa witwa Organisation Portes Ouvertes raporo ivuga ku ngaruka mbi gutotezwa kw’abakristo bigira mu majyaruguru ya Nijeriya.
Umunyamabanga mukuru w’uyu muryango w’abakristo muri Nijeriya Pasteri Musa Asake yatangaje ko iyi raporo yari igamije kugaragaza isura nyayo y’ibibera mu gihugu cyabo.
Iyi raporo kandi ikomeza igaragaza ko Boko Haram, umutwe wa mbere w’iterabwoba mu kwica abantu ari wo uri ku isonga muri iki kibazo. Ibi bikiyongeraho izindi nsoresore z’abashumba b’aba isilamu batumye abakristo basanga 40,000 bava mu byabo bakimuka.
Uyu muryango ushinja inzego za Leta ya Nijeriya kurebera ubu bwicanyi bukorerwa abakristo, ugasaba inzego zitandukanye z’igihugu, umuryango w’abibumbye ndetse n’indi miryango itandukanye gusenyera umugozi umwe mu rwego rwo kurengera aba bakristo bameze nk’abatawe.
Michel Varton, umuyobozi w’umuryango Portes Ouvertes avuga ko aba bantu basa n’abatagira kivugira bakeneye kwitabwaho, gusengerwa ndetse n’ubundi buryo bwose bwo kubafasha mu rwego rwo kubagarurira icyizere.
Nubwo ibi byose ariko biba igihugu cya Nijeriya ni kimwe mu bihugu bifite itegeko nshinga ritanga ubwisanzure bwo gusenga uko umuntu ashatse. Icyakora nanone kiganjemo abayoboke b’idini ya Isilamu.


text:
Abakuzi ni abantu umukoresha ashobora kubazaho amakuru y’umukozi uwo uri we, ubumenyi bwihariye ufite n’bindi. Impamvu ukenera abakuzi
Abakoresha benshi basaba abntu bakuzi kugirango bamenye neza ubumenyi washyize ku mwirondoro wawe. Reba neza niba uvuga ukuri kubijyanye n’aho wakoze. Ugomba gusha abantu bakuzi neza bangutekerezaho.
Ni ibiki wandika?
Ushyiramo amazina, aderesi, nomero ya telefoni, imeri n’ibyo bakora (ku mirimo cyangwa ku ishuri)
Ninde utanga ko akuzi
Ni umuntu ukuzi neza ku kazi no kubwawe
Uwahoze ari umugenzuzi cyangwa uwo mwakoranye
Uwahoze ari umwarimu wawe, pasitoro,….
Mbere yo kugirango utangeho umuntu ko akuzi ugomba kubimusabira uruhusa
Iyo ugiye gutanga abantu bakuzi
Keretse iyo umukoresha yabisabye byihariye. Ntugomba kohereza ilisiti y’abanu bakuzi mu gihe waka akazi. Babagusaba mu ibazwa ariko nawe ugomba gusigarana kopi yawe.
Gusaba kazi:Gutanga abantu bakuzi
Abakuzi ni abantu umukoresha ashobora kubazaho amakuru y’umukozi uwo uri we, ubumenyi bwihariye ufite n’bindi. Impamvu ukenera abakuzi
Labels: akazi


text:
Mu muryango nyarwanda, abafite ubumuga bwo mu mutwe bafatwaga nk’abafite ubumuga bwihariye, butandukanye cyane n’abafite ubumuga bw’ingingo; hari n’aho usanga imiryango yabo itabitaho, ikabafata nk’abadafite ikintu kizima bashobora gukora.
Gusa, umuhuzabikorwa w’inama y’igihugu y’abafite ubumuga mu karere ka Kirehe, avuga ko ari ikibazo cy’imyumvire kuko nabo bashobora gukora akazi kandi bagatera imbere.
Mu kiganiro n’Imvaho Nshya, Tabaro Dieudonné, Umuhuzabikorwa w’inama y’igihugu y’abafite ubumuga mu karere ka Kirehe, yatangaje ko abantu bafata umuntu ufite ubumuga bwo mu mutwe nk’aho ntacyo ashoboye, bishuka, kuko ngo mu bihugu byateye imbere usanga abafite bene ubwo bumuga bakora akazi kandi neza.
Yagize ati:“Burya byose ni ikibazo cy’imyumvire kuko iyo ugeze mu bihugu byateye imbere, mu guhitamo abantu bakora mu maposita, abahabwa amahirwe menshi yo gukoramo, aba ari abantu bafite ubumuga bwo mu mutwe, kubera ko ntabwo biba bisaba gutekereza cyane kandi umuntu agatanga umusaruro, igihugu kikabona amafaranga kandi na we kikayamuha yayakoreye.”
Asobanura ko ufite ubumuga abanza gutozwa ibyo agiye gukora kandi akabifata bitamugoye, ati“Baba baramutoje, baramubwiye bati nubona ibahasha iriho ibara risa gutya yanditse gutya, ujye uyitereka hariya, ni ibintu bitamugora kandi akabikora neza cyane.”
Tabaro Dieudonné asanga kuba mu Rwanda, abafite ubumuga bwo mu mutwe bataragera ku rwego rwo gutozwa imirimo n’akazi runaka bashobora gukora hagendewe ku bumuga bwabo, ari ikibazo cy’iterambere rikizamuka, gusa avuga ko hari icyizere kuko hari imishinga myinshi yatangiye gutegurwa igamije kubateza imbere.
Agira ati:“Abantu bafite ubumuga bwo mu mutwe bafite ishami (faculty) ryo gukora ibintu by’imitako, bashobora kuyikora mu birere, mu mpapuro ziba zimeze nk’izitagikoreshwa, hari uburyo zitunganywa, umuntu ufite ubumuga bwo mu mutwe agashobora kuzikoramo nk’ururabo, nk’inkoko, umuneke,…ikintu icyari cyo cyose gishoboka, wakimweretse.
Kandi iyo bamaze kwibimenyerezwa ku buryo buhoraho, na we ageraho akabifata nka kompiyuta, kandi ahita abifata kuko niwo mwizoto aba akoze.”
Umuhuzabikorwa w’inama y’igihugu y’abafite ubumuga mu karere ka Kirehe agaragaza ko mu gihe abantu bafite ubumuga bwo mu mutwe begerewe hakarebwa ibintu bashobora gukora, bakabitozwa gahoro gahoro, ntacyababuza kubimenya kuko n’inyamaswa bazitoza zikamenya gukora icyo bazibwiye.
Ikigo cy’Igihugu gishinzwe Ubuzima, RBC, kiramenyesha Abanyarwanda bose ko ibicurane by’ibiguruka byagaragaye mu gihugu cya Uganda bishobora kwanduza n’abantu kandi bikabazahaza. Ibyo bicurane (...)
Abaturage bo mu murenge wa Mukura mu karere ka Rutsiro, baravuga ko babangamiwe no gukora ingendo ndende bagiye kwivuza. Umurenge wa Mukura ufite ubuso bungana na kilomeretokare 98,7, ufite (...)
Minisiteri y’uburinganire n’iterambere ry’umuryango irasaba Abanyarwanda kudakomeza kugendera ku muco wo kuvuga ko bakwiye kubyara bakuzuza isi, ahubwo bagaharanira kubyara abo bashoboye kurera. (...)
Ubushakashatsi bwakozwe na Kaminuza ya California bwasanze abantu bogosha ku myanya y’ibanga bafite ibyago byo kwandura indwara zandurira mu mibonano mpuzabitsina kurusha abatabikora. Ubwo (...)
Ikigo cy’igihugu gishinzwe iby’ubuzima (RBC) cyatangaje ko 2% by’imiti itangwa mu bitaro bya Leta ari yo yarangije igihe idakoreshejwe mu mwaka wa 2015, kandi ko birinda kugera aho nta kitakozwe ngo (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Jul 13, 2016 Adolphe Mitali Andi makuru 0
Byanditswe na J Lee Grady
“Mu myaka 17 ishize, naricaye mvuga iri sengesho ritoroshye dusanga muri Yesaya 6:8 “ Ni njye, bari njye utuma” ubwo ndangije nahise nibwira ko Imana yari igiye guhita impindura ngahita nyikorera.
Nifuzaga cyane ko Imana inkoresha, ariko nahise mbona ko bidapfa kwikora: Ntiduhita duhaguruka ngo duhite dutangira gukora umurimo, ahubwo Imana iducisha mu ruganda aho ibanza ikaducisha bugufi ikaduha no kumeneka,niba dushaka kuyivugira. Imana ishaka ko tuyiyegurira muri byose (full surrender).
Biravugwa cyane muri iki gihe ko Imana ikoresha buri wese nta kuvangura yaba igitsina, imyaka, ubwoko,ibyo ni ukuri …Ariko rero Imana ntiyigeze ihindura ibipimo igenderaho ku byerekeye indangagaciro zayo;Ikoresha rero gusa abicishije bugufi, bubaha, kandi bamukurikirana n’umwete”
Dore rero ubwoko 7 bw’abakristo Imana idashobora gukoresha:
1.Abakristo bicaye ku mwanya wa Shoferi.
Yesu si umukiza wacu gusa, ahubwo ni n’Umwami wacu. Akeneye kuyobora ibyemezo byose dufata, amahitamo tugira, no kuyobora intambwe zacu zose.Hari abakijijwe benshi banezererwa gukizwa kwabo, ariko badatera intambwe yo kureka Imana ngo itegeke. Niba rero ukeneye gukoreshwa n’Imana bikugeza ku butsinzi, ugomba kurekera Yesu umwanya w’Ubushoferi, ugafata umwanya w’Umugenzi (passager).Niba ufite ikibazo kuri iyi ngingo, iga gusenga uvuga uti “ Ntibibe ugushaka kwanjye , ahubwo ukwawe” Luka 42:22
2.Abakristo bicaye mu ntebe yo kunegurana.
Hari abaKristo bakunja amaboko y’amashati yabo, bagakora umurimo w’Imana , hakaba abandi bahitamo kwibera mu ntebe yo kugenzura no kunegura abandi bose bari ku murimo. Shitani ni “Umurezi” wa Bene Data. Iyo ugiye muri iriya ntebe, yo kurega abandi, uba ugiye gukorera mu mwuka wa Satani.Mwuka Wera ntakorana n’abantu buzuye uburakari, ugusharira no guca imanza.
3.Abakristo bahora bategereje ibibi(Glass- half-empty pessimists)
Abakristo benshi b’iyi minsi bahangayikishijwe n’ibyo abanyabyaha barimo gukora muri iki gihe.abandi bakamara umwanya munini bagereranya igihe Antikristo yazagarukira cyangwa igihe isi izarangirira.Ku rundi ruhande ariko hari abakristo bashishikajwe na roho z’abarimbuka, bashaka kuzigarurira Kristo no kugaragariza isi yangiritse, impuhwe ze. Muri izi mpande zombi ni nde utekereza ko yagarurira abantu kuri Kristo.
4.Abakristo bayoborwa n’umubiri (kamere).
Ubu byabaye ibigezweho ko abizera benshi bagenda bagabanya ,boroshya indangagaciro; ku buryo ikije cyose bacyakira.
Ubu hari abakozi b’Imana bibera mu busambanyi, hari abemera ubutinganyi. Ntimwishuke:Kuba abantu benshi birukira iyo mico ntibivuga ko Imana yahinduye ijambo ryayo muri Bibiliya. Abakristo baba mu bubata bw’icyaha ntibashobora gukoreshwa na Mwuka Wera, Ijambo ry’Imana rigira riti:” Nuko rero umuntu niyiyeza akitandukanya n’ibidatunganye; azaba abayeikintu cyo gukoreshwa iby’icyubahiro. ,cyejejwe, kigirira nyiracyo umumaro, kandi cyatunganyirijwe imirimo myiza yose” 2Tim2:21. Kuba igikoresho bishingiye ku kuba twaremewe gucishwa mu kwezwa. Kwezwa si ikintu umuntu ahitamo gukora cyangwa kureka.
5.Abasohotse mu matorero.
Ibi nimbivuga ndabizi, benshi barumva bantera amabuye., ariko rero ibi ni ukuri : Ntabwo Imana ikorana n’abantu bavuye mw’itorero.Muri iki gihe bigezweho ko abantu basohoka mu matorero, ndetse bamwe bashinga za Ministeri zishishikariza abantu kuva mu matorero, bityo abantu bakajya mu gisa n’ubutayu bwo kwigunga.Benshi muri abo basohotse, baba baragiranye ibibazo n’abapasteri bigasiga bibakomerekeje.Abo mbagirira impuhwe, gusa ariko nubwo ari uko bimeze, nta muntu ufite uburenganzira bwo kwangiza umurimo w’Imana ngo nuko Umukozi w’Imana runaka yabakomerekeje.
Itorero niyo “Gahunda ya mbere “y”Imana.Nta kindi kiwusimbura, Niba ushaka gukoreshwa n’Imana, iga gukorana n’itorero no gukorana n’ubuyobozi bwaryo Imana yashyizeho.
6.Abakristo b’abanyabwoba.
Igihe Paulo yoherezaga Timoteo gutangira itorero muri Efeso, yamwihanangirije kutagira ubwoba agira ati:” Nuko ntukagire isoni zo guhamyaUmwami Wacu…”Ubwoba bufite ububasha buzitira cyangwa butera umuntu ikinya ntabashe kugira icyo akora.Abitabira bose umuhamagaro w’Imana, bagomba kuba biteguye gutinyuka gufungura umunwa wabo bakavugira Kristo, bagomba guhamya no kuburanira ukwizera kwabo,ntibatinye kwamaganwa no gushyirwa mu kato, no kuba batakaza icyubahiro cyabo ndetse yewe no kuba batotezwa. Niba rero wiyumvamo ubwo bwoba, inama nakugira ni ukwihana no gusaba Imana kuguha gushira amanga.
7.Abanyabute b’indorerezi.
Abakristo benshi muri iki gihe ibintu by’Imana babihinduye umuhango wo kwikiza vuba vuba. Niba ari ugusenga ni huti huti niba ari ijambo ry’Imana ni ugusoma vubavuba kuri Smart phones ijambo ryo kuzirikanaho (devotional meditations).
Umuhamagaro si ikintu cyo gufatwa nk’umukino, ahubwo ni ibyo kwitondera, ijambo ry’Imana ukagira umwete wo kuryiga, kandi ukaba impirimbanyi mu gusenga.Abantu bitanga igice nta na rimwe bigeze hari icyo bahindura kw’isi.Intumwa zatubanjirije zavuze aya magambo” Ariko twebweho, tuzakomeza gusenga no kugabura ijambo ry’Imana” Ibyak6:4. Niba ugambiriye kugira icyo ukora mu murimo w’Imana gifatika. Ha agaciro gakwiye umuhamagaro w’Imana ku buzima bwawe.
Adolphe MITALI.
happy wheels
Jan 05, 2017 0Share this on WhatsAppAbakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere...
Dec 29, 2016 7
Dec 27, 2016 29
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
“Bakundwa, dukundane kuko urukundo ruva ku Mana. Umuntu wese ukunda yabyawe n’Imana kandi azi Imana.Udakunda ntazi Imana kuko Imana ari urukundo.”1 Yohana 4:8 Abantu iyo umuntu avuze urukundo bahita biyumvira imibanire yabo n’abagenzi babo bakumva ko ariho bigarukira ariko si ko bimeze kuko urukundo rufite ikintu gikomeye ruvuze mu buzima bw’umukristo .
Kamere y’Imana Bibiliya itwereka ko ari urukundo bityo uvuga ko ayizi akwiye kugira kamere isa niya yo ariko kugira urukundo. Imana ni urukundo,yita ku bantu bose ndetse ikanabitangira mu bibagoye bose kuko ivuga ko yemera igatanga ingabo nyinshi zigapfa ku bwacu,ibi ntabwo ibikora rimwe ngo irekere ahubwo ibikora ibihe byose. Urukundo ntabwo ari ikintu Imana ikora ahubwo Yo ni urukundo. Iradukunda kandi ikadufasha muri byose niyo mpamvu ikundwakaza abana bayo muri urwo rukundo ndetse no hanze yarwo kandi ikabikora igira ngo itwigishe uko dukwiye kubaho mu nzira ikwiriye.
Ikintu cyose Imana ikora,igikora kubw’inyungu zacu kuko idukunda cyane,amategeko yayo yose abereyeho kudufasha kubera ko kubw’urukundo rwayo yadusukiye Umwuka Wera kugira ngo tubashe gukundana by’ukuri no gufata Yesu Kristo ho urugero rwiza rwo gukundana no gukura ibyo gukiranuka tutitaye ku majwi atubwira ko dukwiye kwihugiraho no kwikunda gusa.
Niba rero uzi Imana ugomba kugira urukundo rutarobanura ku butoni cyangwa irindi vangura iryari ryo ryose kuko abagira urukundo aribo bazi Imana kandi nibo bana b’Imana.


text:
Yesaya 45 ;1-2 Ibi ni byo Uwiteka abwira Kuro, uwo yimikishije amavuta ati"Ni we mfashe ukuboko kw’iburyo nkamuneshereza amahanga ari imbere ye, kandi nzakenyuruza Abami kugira ngo mukingurire inzugi, kandi n’amarembo ntazugarirwa. Nzakujya imbere ahataringaniye mparinganize, nzamenagura inzugi z’imiringa, n’ibihindizo by’ibyuma nzabicamo kabiri.
Imana yavuze kuri Kuro asigaje imyaka 113 ngo avuke, ivuga ko imwimikishije amavuta, ivugako azayubakira urusengero ntakiguzi ahawe.
Yesaya 44:28 Kandi avuga ibya Kuro ati ’Ni umushumba wanjye, azasohoza ibyo nshaka byose.’ Akavuga iby’i Yerusalemu ati ’Hazubakwa’, kandi avuga iby’urusengero ati ’Urufatiro rwawe ruzashyirwaho.’ "
Hari umugabo witwa Astage akaba yari afite umukobwa w’ikinege witwa Mandane maze arota amazi adendeje aho umukobwa we Mandena yari ahagaze, ayo mazi yuzura igihugu cyose abirota inshuro 2, abaza abanyabwenge iby’izo nzozi bamubwira ko umwana uzabyarwa n’uwo mukobwa we ari we uzigarurira ibihugu byinshi, maze agambirira kutazashyingira umukobwa we muri icyo gihugu cye kuko yari atinye ko umwuzukuru azamukura kubutegetsi.
Nyuma umukobwa we ashaka igikomangoma cyo mu gihugu cy’ubuperesi iwabo bamenya ko atwite bamutumaho ngo azaze kubyarira iwabo se, asaba ko bamuzanira umwuzukuru kugira ngo abe ari we umusuhuza ubwambere ntibamenya icyo agendereye akimufata amuhereza umutware we witwa Harpagus ngo amwice, atuma k’umukobwa we ko yabyaye umwana upfuye kandi ko bahise bamushyingura. Umukobwa we arahaguruka asanga umugabo we aramubwira ati data niwe umpekuye nyuma wamutware abonye uko wa mwana arimwiza atinya kumwica nawe amuha umushumba wabo ngo azamwicire mw’ishyamba aho aragira umukumbi.
Bene data niba Imana hari icyo yakuvuzeho ntacyo uzaba kitarasohora kuko icyo yanditse yaracyanditse, nticyavanwaho n’umuntu, n’inzangan, n’ishyari. Hoya kuko icyo yavuze yarakivuze.
Nyuma wa mushumba ageze iwe asanga umugore we amaze kubyara umwana arapfa aramubwira ati reka dushyingure uyu maze uyu bampaye kwica ariwe turera KURO abaho gutyo arererwa mu bashumba.
Nyuma y’imyaka cumi n’ibiri bari gukina ibya gisirikare n’abandi bana batora ababakuriye bamugira Komando wabo, bari gukina umwana umwe yica amategeko cyangwa amabwiriza bagenderagaho akubita wa mwana amugirira nabi ikirego kigera I bwami, bahamagaza umwana na se umwami atanga itegeko ko uwo mwana yicwa se asaba imbabazi biranga umwana abaza umwami ati ngiye guhorwa umuntu wishe itegeko ati kandi mubantoye n’uyu mwana arimo kandi ari mubashyizeho ayo mategeko none icyo umpora ni iki?
Umwami atangazwa n’ubwenge bw’uwo mwana ahamagaza se kugira ngo bamenye iby’uwo mwana neza, nawe ahageze amutekerereza amava n’amavuko y’uwo mwana aramwerurira ko ari umwuzukuru we. Niko guhamagaza wa mukobwa we amuha umwana we iwabo baranezerwa ageze iwabo ariga ibigendanye n’igisirikare, arakomera, aza kuba ukomeye yigarurira ibihugu byinshi atera sekuru na cya gihugu cye arakigarurira acyomeka ku bindi nk’uko Imana yari yabivuze.
Nababwiye ngo niba ufite icyavuzwe n’Imana umeze nk’umuntu ufite amafaranga kuri konte nubwo yaba iborotse ariko iri mw’izina ryawe aho izafungurirwa ni iyawe.
Uyu munsi ndagira ngo nkubwire ko icyo Imana yanditse ku buzima bwawe yaracyanditse cyangwa icyo yavuze yarakivuze, nubwo abanzi bahagurukira kukurwanya ntacyo uzaba kuko nta jambo Imana ivuga ngo rihere.
Muribuka igihe Yesu abambwa, banditse hejuru ye ngo ni Umwami w’abayuda, basaba ko bandikaho ngo ni uwigize umwami w’abayuda ariko Pilato arabahakanira ati oya icyo nanditse nacyanditse. Yohana 19:19-22
Humura nubwo ubona bikomeye iyavuganye nawe niyo kwizerwa, tuza nubwo ubona ko bitinze bizasohora iyakubwiye ntibeshya, ntiyivuguruza kandi manda yayo ntirangira ngo wenda ugire ubwoba ngo izashira idasohoje ibyo yakubwiye humura tuza umutima kuza ko biraje. Imana ishimwe cyane, Amen.